Ўзбекистон жаннатмакон диёр, лекин...\n26 ноябр 2020, Тошкент вақти: 14:27\nОзодлик радиосининг "Эркин микрофон" дастурига қўнғироқ қилаётган ўзбекистонликларнинг аксарияти расмий Тошкентни очиқ, эркин ва замонавий иқтисодий сиёсат олиб боришга даъват этмоқдалар.\n“Озодлик” радиосига тингловчилардан келаётган телефон қўнғироқлари ва SMS хабарлари сони ортиб бормоқда.\nЎзбекистон ва хориж давлатларидан бизга боғланаётган ўзбекистонликлар, асосан, “Озодлик” радиоси эшиттиришлари ҳақидаги фикр-мулоҳазалари ҳамда тўлқинларимиз орқали тилга олинишини истаган мавзулар ҳақидаги таклифларини билдирмоқда.\nБаъзи тингловчиларимиз эса ўзларини қийнаётган муаммолардан сўзламоқда.\nЎша телефон мурожаатларидан баъзиларини бугун ҳам эътиборингизга ҳавола қилмоқчимиз.\nКореядан сим қоққан Равшан исмли йигит “Озодлик” радиоси ҳақида ўз фикрларини билдириб, Ўзбекистон ҳақида кўпроқ маълумот беришимизни сўради.\n- Худо хоҳласа¸ сизларни шу ерда эшитиб¸ Ўзбекистондаги шароитларни билиб¸ нима бўлаëтганини билиб¸ бизларнинг юртдошлар қанақа кун кечираëтгани каби хабарларни биламиз. Бунинг учун аввало сизларга ўз миннатдорчилигимни билдираман. Бу хабарларни бошқа радио ëки телевидение орқали эшитиб бўлмайди.\nМен Озодлик радиосини Кореяга келиб эшитишни бошладим. Фақат сизларнинг радиони эшитамиз. Ишдан келиб¸ радио ëқаман¸ эрталаб нонушта қилаëтганимда радио ëқаман. Сизларнинг эшиттиришларингиз билан овуниб юрибман.\nФақат Кореядаги эмас¸ дунë бўйича барча жойдаги ўзбеклар кўпроқ маълумот олишни хоҳлашади¸ қизиқишади. Мусофирчиликда Ўзбекистонда нима бўлаëтгани биз учун қизиқ. Кўпроқ Ўзбекистон ҳақида маълумот бериб турсангизлар¸ сизлардан хурсанд бўлар эдик¸ дейди Кореядан сим қоққан Равшан исмли йигит.\nҲозир Россияда ишлаб юрган қашқадарёлик бир суҳбатдошимиз эса Қашқадарёдаги фермерларга оид бир муаммодан гап очди.\n- Менинг дадам фермер. Кўпинча фермерлар ҳақида гапирасизлар. Ўша вақт, афсус, рақамларингизни билмаганман. Агар эшитган бўлсангизлар¸ бу йил Қашқадарëдаги фермерларда шунақа муаммо бўлди: пландан ташқари ортган буғдойни ҳам олиб кетишди. Ўтган ҳафта қилган эшиттиришларингизда эшитдим. Хоразм ëки Қорақалпоғистонда пландан ортиғи уларнинг ўзларида қолаëтган экан.\nМасалан¸ дадамнинг 15 гектар ери бор. Бу йил етти гектар ерга буғдой экишибди. Фермер бўлганимиз билан қийинчлик бўлганки¸ мен Россияга келдим. Фермерлар бўйича савол-жавобларим бор эди. Бунинг ҳаммаси зўравонлик¸ дея қашқадарёлик тингловчимиз ўз таклифини билдирди.\nНавбатдаги тингловчимиз эса андижонлик. У ўғли билан Санкт-Петербургда мардикорлик қилмоқда. У Ўзбекистон деқҳонларини қийнаб турган муаммодан сўзлади.\n- Ўзбекистон йўлини очиши керак. Ўзини ўзи ўраб олган. Ўралиб қолган демоқчиманда. Бу ерда Туркия ëки бошқа жойлардан помидор¸ бодринг деган нарсалар келади. Лекин Ўзбекистондан йўқ. Очиш керак. Шунақа фикрим бор. Ўзбекистон аҳолиси ўзининг чиқарган маҳсулотларини сотиши керак. Шунда ривожланиб кетармиди.\nАндижонда менинг уйимда парнигим бор. Ишлатаман¸ лекин ташқарига олиб чиқиб сотиб бўлмайди. Иложим йўқлигидан бу ëққа келишни бошладим. Теплицаларимиз бор.\nМен бу ерда ўзимизнинг помидорларга ўхшаган чиройли помидорларни кўрганим йўқ. Ўзбекистон – жаннатмакон диëр. Ўша ерда етиштирилган нарсаларни мана шу томонларга етказиб берак¸ ҳам саноатимиз ривожланарди¸ ҳам Ўзбекистонга катта фойда бўларди.\nЙўлларни очиш керак¸ Россия билан келишиш керак. Консерва қиладиган ëки бошқа турдаги кичик корхоналарни қуриш керак. Совхозларни ишлатиш керак. Шунақа фикрларим бор. Раҳмат сизларга¸ дейди андижонлик суҳбатдош.\nҚўқонлик яна бир тингловчимиз эса 11 июл куни ҳавога узатилган дастуримизни тинглаган экан. У ўша дастурда фикр билдирган тингловчиларимизнинг гапларига ўз муносабатини билдиришни истади.\n- Кеча бир акалар Ўзбекистондан келишда ва Ўзбекистонга кетишда қозоқ милициялари¸ Москва милициялари пул йиғади, дейишди. Ўшанда ўзимизнинг ўзбек проводникларини гапирмади.\nДейлик, Ўзбекистондан Россияга чиқиб кетаяпмиз. Ўшанда “Тинч кетишни хоҳлайсанми? Паспортингни қайтариб беришимни хоҳлайсанми? 100-100 чиқар” дейди. Орадан бир ëки бир ярим сутка ўтгандан кейин ўзбек проводниклари “Бўлди. Бу ëғига йўлга чиқиб олдик. 200 рублдан йиғинглар. Бу ëғига жавоб” дейди. Лекин жавоб бера олмайди. Қозоқлар чиқса¸ бизнинг ўзбек проводниклари қалтираб қолади.\nБир хиллари беш-олти ой ишлаб¸ уйига пулсиз қайтиб кетаëтган бўлса¸ проводниклар уни ҳам тушунмайди. Олти ой ишлаб кетди деган болада ҳеч бўлмаса 600 рубл бўладию. У кейин мажбур бўлиб 100 рублни проводникка бериб юборади. Қийнайди-да.\nКейин яна битта нарса бор. Мана, Россия бор экан¸ шу ерда тирикчилик қилаяпмиз. Ўзимизнинг Ўзбекистонда машиналар нимага қиммат? Бунинг устига бензин Тожикистонда 600 сўм¸ бизда 1100 сўм. Бизда арзон бўлганда¸ инсонлар Тожикистонга ташиган. Нимага Тожикистон халқи биз томонга ўтиб сотмаяпти?\nМашиналарнинг арзонлигини қаранг. Тико ëки Дамас машинасини Тожикистонда 2000-3000 долларга топса бўлади. Борингки¸ 4000 долларга Нексия бор. Ўзимизнинг Ўзбекистонда йўқ-ку.\nКеча андижонлик болалар 650 доллар етади бир ойга деб айтди. Менга 300 доллар бўлса ҳам етади. Агар уч киши 250 доллардан олса¸ 750 доллар бўлади. Президент Ислом Каримов растаможкани арзон қилиб қўйса бўлмайдими?\nКредит бу йўқ нарса. Бизда банкларда пул бермайди. Шу нарсаларни йўлга қўйса бўладими? Ўзбекистоннинг давлати бой¸ аммо халқи камбағал. Ҳалиги "Поле чудесда" ҳам “давлати жуда бой¸ лекин халқи жуда қашшоқ” деб ëзиб чиқдику. Шуни топа олишмади. Бу – Ўзбекистон, дейди ҳозир Россияда мардикорлик қилаётган яна бир тингловчимиз.\nҲозир Қозоғистонда деҳқончилик қилиб юрган андижонлик аёллар эса “Озодлик” радиосини Қозоғистонга келиб тинглай бошлагани ва бизнинг дастурлар орқали тинглашни истаган мавзуларни тилга олди.\n- Келганимизга уч-тўрт ой бўлган бўлса¸ ҳар куни эшитамиз. Ҳалиги қўшиқларни қўясизлар. Яқинда Шерали¸ Мирза¸ Шукур гапирди. Шуларни эшитдик. "Чодирхаëл"ни яхши кўрамиз. Ҳаммасини эшитамиз. "Чодирхаëл"ларингизни қизларим яхши кўради.\nҚизларим “Ойи¸ гудок беринг” деган эди. Дадаси “Йўқ¸ уларни безовта қилмай қўя қолинглар” деган эди. Барибир миннатдорчилик билдириб қўйгимиз келди. Яхши радио бу. Ëнимда андижонлик қизлар турибди. Ўғилларим¸ қизларим ҳамамси. Дилфузахон деган шаддод қизимиз бор. Мана гапиради.\n- Ассалому алайкум. Бу радиоларинг зўр радио. Яхши¸ зўр. Тинглаймиз. "Чодирхаëл" зўр. Маза қилиб тинглаймиз. Ҳақиқатни гапирасизлар. Ўзбекистонда чиқса шу радио яхши бўларди. Ўзбекистонда чиқмайди-да, бу радио. Мана шу ерга келганимиздан бери эшитаяпмиз. Яхши радио экан. Кўпроқ “Божалар” гуруҳи¸ Озодбек Назарбеков¸ Манзуранинг қўшиқларидан қўйсангизлар.\nМенинг эрим футбол ишқибози. Роса футбол жинниси. Ўзимизнинг Андижонда свет ўчиб қолса¸ кўчада йиғлагудай бўлиб югуриб юради. Шунинг учун футбол янгиликларидан ҳам бериб турсангизлар.\nБиз ҳозир ҳаяжонланаяпмиз. Сизлар ҳақларингизда кўп гап ўйлаб қўйганмиз. Ҳозир шу гапларимизни айтолмай турибмиз. Ўзимизнинг ўзбек овозини эшитиб руҳланиб кетамизда. Биз деҳқонмиз. 20 йилдан бери қовун-тарвуз экамиз. Пишиб қолди. Қовун-тарвуз егани келинглар. Ҳаммага салом. Менин таниган билганларнинг ҳаммасига салом¸ дейди Қозоғистонда деҳқончилик қилиб юрган андижонлик аёллар.\nОзодлик радиосига телефон қўнғироқлари ва SMS хабарлари ҳозир ҳам келишда давом этмоқда. Ҳамкасбларимиз эса имкон қадар бизга хабар йўллаган тингловчилар билан боғланишда давом этмоқда.\nСизнинг телефон орқали мурожаатларинингизга бағишланган махсус эшиттиришларни ҳавога узатиб борамиз ва албатта, ҳар бирингизнинг эфир орқали эшиттиришимизни истаганингиз мурожаатларни ҳавога узатишга ҳаракат қиламиз.\nМарҳамат бизга қўнғироқ қилинг ёки SMS орқали хабар йўлланг:\n+420 602 612 713 .


Тошкентда вакциналарни ташиш учун мўлжалланган бир нечта Miniven-Labo автомобиллари тўқнашди – Газета.uz\n23 феврал 2021, 15:05 Жамият\n23 февраль куни ЮНИСЕФ томонидан Санитария-эпидемиологик осойишталик ва жамоат саломатлиги хизмати учун 17 та музлаткичли юк машинаси ва 206 та Miniven-Labo автомобилларитопширилган эди.\nМашиналарнинг умумий қиймати 2 млн долларни ташкил этади. Ушбу маблағ Вакциналар ва иммунизация бўйича глобал альянси (ГАВИ) томонидан соғлиқни сақлаш тизимини мукамаллаштириш доирасида ажратилган.\nИжтимоий тармоқларда ушбу транспорт воситаларидан бир нечтаси ЙТҲга учрагани акс этган видеотасвирлар тарқалди.\nУшбу ҳолат бўйича ИИВ ЙҲХББ ахборот хизматимуносабатбилдирди. Дастлабки маълумотларга кўра, воқеа соат 11:30 ларда, Тошкент шаҳар, Миробод тумани, Нукус ва Амир Темур кўчалари кесишган чорраҳа яқинида содир бўлган.\n«Changan» русумли автомобиллар ССВ томонидан ҳудудий бошқармаларга фойдаланиш учун олиб кетилаётган бўлган. Колоннада ҳаракатланаётган вақтда ҳайдовчилардан бири кескин тормоз босган ва оқибатда унинг ортидаги 6 та автомобиль ҳам кескин тормозланиши юзага келган.\nҲодиса натижасида 2 та автомобиль техник шикастланган. Тан жароҳати олганлар йўқ. Ҳозирда суриштирув олиб борилаётгани ва ҳодиса сабабига ойдинлик киритилаётгани айтилди.\n«Газета.uz» га Санитария-эпидемиологик осойишталик ва жамоат саломатлиги хизмати матбуот хизмати машиналарда вакциналар бўлмаганини маълум қилди. Тақдимот маросимидан сўнг машиналар ҳудудларга йўл олган эди.\nЮНИСEФ ваколатхонасининг таъкидлашича, машиналар ҳукуматга топширилганлиги сабабли, фондда воқеа тўғрисида батафсил маълумот йўқ. «Аммо шуниси маълумки, совға қилинган 223 та транспорт воситаларининг оз миқдори ЙТҲга учраган ва машиналарга етказилган зарарни қоплаш мумкин. Совға қилинган транспорт воситалари „вакциналарнинг адолатли тақсимотини таъминлашда“ катта роль ўйнашига ишонч билдиради», — дея таъкидлади фонд.\nСенат 12 март куни бир қатор қонунларни кўриб чиқади


Амир Темур таваллудининг 684 йиллигига\nБуюк саркарда ва давлат арбоби Амир Темур салтанатини мустаҳкамлаш учун кучли ғоявий-мафкуравий замин ҳам зарурлигини чуқур англаган. Бу қудратли омил ислом дини бўлиб, унинг асослари давлат мафкураси даражасига олиб чиқилган. Мовароуннаҳрдек қадимдан исломий юрт бўлиб келган заминда таваллуд топган Соҳибқирон "Исломга тааллуқли ишларни мен ҳар доим дунёвий ишлардан устун қўйдим. Аввал Тангри тоатини адо этиб бўлгандан кейингина кундалик ишларга қўл урдим" дея ўз ҳаётий тамойилини ифода этади. Зеро, бундай эътиқодий фазилатлар пойдевори унда отаси томонидан гўдаклик чоғиданоқ мустаҳкамланган.\nСоҳибқироннинг падари бузруквори Муҳаммад Тарағай Баҳодир фарзандига ўқиш-ёзишни ўргатиш, саводини чиқариш, ислом динидан илк сабоқлар беришни мулла Алибекка топширади. Ёш Темур ўнг қўлда ҳам, чап қўлда ҳам бирдек хат ёза оларди, ёд олиш қобилияти ҳам кучли эди. У етти ёшида мадрасага боради. Мадраса таълими даврида Қуръони каримни қизиқиш билан ўрганиб, уч йилда муқаддас китобни тўла ёд олди, сура ва оятларни тажвид билан чиройли тиловат қиладиган бўлди. Тўққиз ёшида намоз ўқишни бошлади. Шу тахлит илм йўлида ўз тенгдошларини ортда қолдирди.\nЁш Темур мадрасада ўқиб юрган кезларида мударрис домла толиби илмларга Аллоҳнинг муборак 99 исмини ёдлаб, айтиб беришни топширади. Талабалар ичида фақат Темур Аллоҳ таолонинг барча исмларини адашмай айтиб беради.\nШу тариқа диний, турли дунёвий билимларни, ҳарбий санъатни эгаллайди. Иймон-эътиқодли, ҳалол-пок инсон бўлиб етишади. Мўғул босқинчиларига қарши курашда ҳам, турли мамлакатларга ҳарбий юришлар вақтида ҳам ислом арконлари асосида иш кўради.\nАмир Темур "Тузуклар"нинг "Мамлакатларни забт этиш тузуги"да шундай дейди: "Қайси мамлакатда шариат заифлашган бўлса, Аллоҳ улуғ қилган нарсаларни хор тутсалар ва Худонинг хос бандаларини ранжитсалар, чинакам жаҳонгир султон ҳазрати Муҳаммад (с.а.в.)нинг дин ва шариатига ривож бериш учун ўша мамлакатга кирсин. Худонинг расули унга мададу иноят кўрсатгай".\nСоҳибқирон бунга Ҳиндистонга юришини мисол қилиб кўрсатади. У бу мамлакатни фатҳ этиб, Маллухон ва Сарангни ҳукмдорликдан маҳрум этади. Бутхоналарни бузиб, дину шариатни тарқатади. Ироқ ва Форс вилоятларини малъун динсизлардан тозалайди. Шом вилоятига кириб, бузуқ эътиқодли кишиларни жазолайди. Гуржистон кофирларининг туғён кўтаргани ҳақидаги хабар келиши биланоқ кенгаш ўтказиб, ғалаён кўтарилишига йўл очилмасин деб амр қилади.\nБуюк бобокалонимизни "Зафарнома" асарида "Соҳибқирони динпарвар" деб таърифлаган Шарафиддин Али Яздий Амир Темурнинг Турк султони Йилдирим Боязид билан жангга ўзини руҳий жиҳатдан қандай тайёрлаганини тасвирлайди.\nБуюк саркарда қоронғи тушиши билан хилватхонага кириб, юзини тупроққа қўйиб, Аллоҳ таолога ниёз ва тазарру қилиб, жангда ундан фатҳ ва нусрат тилайди. Бундай ибодат тонггача давом этади. Жанг олдидан эса икки ракат намози фатҳ ва нусрат ўқийди.\nМанбаларда ҳазрат Соҳибқироннинг кўчма масжиди бўлганлиги ёзилган. Зафарнишон лашкарбоши ҳарбий юришлар даврида ҳам ана шу кўчма масжидда беш вақт намозни ўз вақтида ўқиб борган. Бу ҳам Соҳибқироннинг ислом талабларига садоқатини ифодаловчи далилдир.\n"Динга ҳар доим бирдек қарадим, - дейди Соҳибқирон. - Тангрининг амрини ва Пайғамбар ҳадисларида айтганларини тўла адо этишга интилдим. Барча қилмишларимда шариат йўсинларига буткул амал қилдим ва нопок ишлардан бутун вужудим билан ўзимни тийдим.\nПайғамбарни ва унинг маслакдошларини энг яхши дўстларим деб билдим. Мен ислом байроғини баралла кўтардим ва иймон тарқатишни ўз буюклигимнинг қудратли замини деб билдим".\nАмир Темур ўз жангчиларини ҳам ислом ғоялари руҳида тарбиялади, уларга Қуръон ва ҳадиси шариф талабларига қатъий риоя қилишни амр этди.\nҲазрат Соҳибқирон Шамсуддин Кулол, Саййид Барака, Зайниддин Тойободий каби шайхларни ўз диний устози, пири деб ҳисоблаган. Бу ҳақда "Амир Темур тарихи" асари муаллифи Ибн Арабшоҳ шундай ёзади: "Темур доимо - "Салтанатдан эришган жамийки нарсам ва мустаҳкам маконларни фатҳ қилишим - булар ҳаммаси Шамсуддин ал-Фоҳурийнинг дуоси, шайх Зайнуддин ал-Хавофийнинг ҳиммати туфайли ва барча топган баракатларим эса фақат Саййид Барака ёрдамида бўлди".\nАмир Темур ёшлик давридаёқ Нақшбандия тариқатининг асосчиларидан бири, бу тариқатни такомилига етказган шайх Баҳоуддин Нақшбанд таълимоти асосларидан хабардор бўлган. Бу тариқат инсоннинг Аллоҳ ризолигига мукаммал ахлоқ, поклик йўли билан эришиш мумкинлигини тарғиб қилади. Бинобарин, Нақшбандия тариқати бу йўлга кирганларни қалбида Аллоҳни жо қилиб, меҳнат қилишга, фойдали, хайрли ишлар билан шуғулланишга даъват этган. Амир Темурнинг пиру муршидлари бу тариқатнинг унинг қалбида ва амалий фаолиятида мустаҳкам ўрин олишига ижобий таъсир ўтказгани табиийдир.\nСоҳибқирони динпарвар, давлат агар дину ойин асосида қурилмаса, тузукка боғланмаса, бундай салтанатнинг шукуҳи, қудрати ва тартиби йўқолади, деб ҳисоблаган. Шунинг учун буюк бобокалонимиз ўз салтанатини дини ислом ва тузуклар асосида мустаҳкамлаган. Ислом динини равнақ топтириш учун саййидлар орасидан аҳли исломга садр тайинлашни жорий этди. Мутаваллий, муфтий, мухтасиб тайинлашни садрга топширди. Шунингдек, саййидлар, шайх, уламо ва диний арбобларга суюрғол белгилаш ҳам унинг вазифаси эди.\nРаият учун алоҳида қози, лашкарлар учун махсус қози вазифаси жорий этилди. Шунингдек, буюк империя тасарруфидаги ҳар бир мамлакатда мусулмонларни гуноҳ ишлардан қайтариб, савоб ишларга даъват қилувчи шайх ул-ислом лавозими ҳам бор эди.\nШу тариқа буюк Темур ислом динини ривожлантириб, шариатни бошқа ўлкаларга ёйди. Шу боис ислом олимлари Амир Темурга дини исломни бошқа халқларга тарқатувчи, унга ривож берувчи улуғ киши, яъни Қутбиддин деган ном беришади. Ислом дини тарихида бундай унвонга Соҳибқирон билан бирга саккиз киши сазовор бўлган холос.\nҲазрат Соҳибқирон асосий пиру муршидларидан ташқари бошқа замондош дин пешволари ва уламолари билан ҳам яқин муносабатда бўлган, уларни иззат-ҳурмат қилган. Қайси шаҳарни фатҳ этишга борса, албатта уларни суриштириб, суҳбат қилган, уламолардан руҳий мадад олган. Бунга Дамашқда машҳур тарихчи олим, билимдон закий Валиуддин Абдураҳмон ибн Халдун, Халаб шаҳри уламолари ҳамда ислом дунёсининг таниқли олимларидан Саъуддин Тафтазоний, Бобо Сангу, Мавлоно ас-Сарбадал, Хожа Али ибн Муайд ат-Тусий, Саййид Абул Маолий ва бошқа фозилу алломалар билан учрашгани далил бўла олади.\nАмир Темур саройида жуда кўп ислом уламолари хизмат қилган. Хусусан, Абдулжаббор ибн Нуъмон унинг имоми, Мавлоно Убайд эса қисса ва тарих китобларини ўқиб берувчи қори бўлган. Мавлоно Қутбиддин ва Хожа Абдулаввал давлатнинг қозилари лавозимида ишлаган. Амир Темур Анқара жангида Йилдирим Боязидни енггач, ўша пайтда Румда турган асли дамашқлик ал-Жазорийни Самарқандга олиб келади. Конигулда бўлган тўй тантаналарида ал-Жазорий оила қураётган Темурий шаҳзодаларга никоҳ ўқийди.\nСоҳибқирони динпарвар ўз юртида, шунингдек, фатҳ этган шаҳар ва қишлоқларда яшаб ўтган марҳум ислом уламоларига ҳурмат кўрсатиб, хотираларини шарафлаган. Улар ётган мозорларда қабрларнинг ҳолатига эътибор қаратган. У 1384 йилда Райни эгаллаганда Муҳаммад Шайбоний дафн этилган мозорга бориб, унинг қабрини зиёрат қилади. Суриянинг Хомс шаҳрида бўлганида мусулмонларнинг йирик ҳарбий қўмондони Холид ибн Валиднинг, Бағдодда ҳанафия мазҳаби асосчиси Имом Аъзам Абу Ҳанифанинг, Дамашқда ислом тарихида биринчи азон айтувчиси Ҳазрати Билолнинг муборак мозорларига келиб, дуои фотиҳа ўқийди. Дамашқда дафн этилган жаноби Пайғамбаримизнинг завжалари Умму Салама ва Умму Ҳабибанинг мақбаралари устига гумбазлар қурдиради.\nАмир Темур ҳазратларининг ўз юрти - Мовароуннаҳрда муқаддас қадамжоларни обод қилишга доир хайрли ишлари ҳам бениҳоя кўп. Хусусан, Самарқандда Қусам ибн Аббос, Шайх Бурҳониддин Соғарчий, шайх Нуриддин Басир, Тошкент шаҳри жанубида Занги ота, Сайрамда Хожа Аҳмад Яссавий, Шаҳрисабзда Шамсуддин Кулол, Термизда Ҳаким ат-Термизий мозори устида гумбазлар солдиради.\nАмир Темур ўз фаолиятида вақф ишларига катта эътибор беради. Унинг бу соҳадаги йўл-йўриқлари "Тузуклар"нинг "Авлиёлар, дин пешволарининг мозорларини тузатиш, вақф ва назр ишларини тартибга келтириш тузуги"да баён этилган. Унда Али ибн Абу Толиб, Имом Ҳусайн, Имом Аъзам Абу Ҳанифа, Салмон Форсий, Имом Али Ибн Мусонинг, Эрон ва Турондаги шайхларнинг мозорлари ва қабрлари учун вақф ажратиш белгиланди. Масжид, мадраса, хонақоҳ ва мозорларга сарфланадиган маблағлар вақф ҳисобидан қопланган.\nХўш, ҳазрат Соҳибқироннинг бошқа динларга муносабати қандай бўлган? Шубҳасиз, мусулмон ҳукмдори бўлган Амир Темур оташпарастлар, бутпарастларни, ислом динига эътиқод қилувчиларга озор берган насронийларни ёмон кўргани аниқ. Унинг дипломатик топшириқларини бажариб борган Султония архиепископи Иоанн ўз эсдаликларида ёзишича, Амир Темур аҳли китоблар - насронийларнинг диний эътиқодини ҳурмат қилган. Уларнинг мамлакат ҳудудида эмин-эркин юришлари учун рухсат берган. Айниқса, савдогарларга ўз эътиқодларига риоя қилишлари, ўз амалларини адо этишлари учун барча шароитларни яратиб берган.\nТемур бобомизнинг бағрикенглиги, олижаноблигини қарангки, у Йилдирим Боязид билан бўлган жангда асирликка тушган тутқунларни озод қилиб, Оврупага қайтариб юборади. Шунингдек, Боязид ҳарамидаги насроний жорияларни элчи Муҳаммад Кеший орқали Испания қиролига топширади.\nҲазрати Соҳибқирон умрининг охиригача эътиқод қўйган, унинг кенг ёйилиши, ривожи учун курашган ислом дини истиқлолдан кейин яна халқимиз маънавий ҳаётининг ажралмас қисмига айланди. Шўролар даврида оёқ ости қилиниб, харобаларга айланган масжиду мадрасаларимиз, қутлуғ қадамжоларимиз халқимиз ибодат ва зиёрат қиладиган муборак жойларга айланди. Истиқлол йилларида юртимизда яшаб ўтган исломнинг буюк арбоблари эъзозланиб, уларнинг таваллуд саналари кенг нишонланмоқда. Бу эса Темур ва темурийлар даврида қарор топган диний қадриятлар, дин ва илм аҳлларига улкан эътибор ва ғамхўрлик, аждодларимиздан қолган бебаҳо меросга ҳурмат жадал суръатлар билан тараққий қилиб бораётган янги Ўзбекистонда янада равнақ топаётганининг далилидир.


"Бунёдкор" стадиони олдида чипта кутаётган футбол ишқибозлари\nЧиптахона олдида сарғайган мухлислар\nЎзбекистон-Баҳрайн ўйинига чипталар 26 март куни соат 10дан бошлаб сотувга чиқарилиши айтилди. Ўша куни Озодликнинг мобил мухбири эрталабки соат саккиздан “Бунёдкор” стадиони чиптахонаси олдида навбатга турди. Мухбир чиптахона очилишини 2 соат эмас, балки 4 соат кутишига тўғри келганини айтади:\n“Чиптахона соат 12ларда очилди. Фақат бешта кассадан биттасигина очилди. Навбатда турганлар жуда кўп эди. Нимагадир битта касса ишлади”, дейди навбати келишини кутиб чарчаган мобил мухбир.\nЧиптахоналар олдидаги турнақатор навбатларни маҳаллий сайтлар ҳам кенг ёритди.\nМарказий секторларга чипта сотилмади\nФутбол ишқибози бўлган мобил мухбир ўйинни кўриш қулай бўлган марказий сектордан жой олиш илинжида бўлгани, бироқ бу нияти амалга ошмаганини айтади:\n“Кассир марказий секторга чипта йўқлигини айтди. Фақат кўриш ноқулай бўлган жой яъни дарвозанинг орқасидангина жой борлигини айтишди. Битта чипта 15 минг сўм экан. Умуман чиптасиз қолишдан қўрқиб, дарвозанинг орқасига бўлса, ҳам чиптани олдим”, дейди футбол ишқибози.\nКимгадир фақат 3та, бошқа бировга 100та чипта сотилди\nМобил мухбирнинг айтишича, футбол ўйинини томоша қилиш истагида бўлган дўстларига ҳам чипта олмоқчи бўлган, бироқ кассир бир кишига учтадан ортиқ чипта сотилмаслигини билдирган:\n“Ўз кўзим билан кўрдим: кимдир 50та, кимдир 100та чипта олди. Булар 2-3та одам эди. Бошқаларга 3тадан кўп чипта сотилмади”, дейди чиптахонадаги вазиятни ўз кўзи билан кўрган мобил мухбир.\nЧипталар бир неча соатда “тугади”\nМобил мухбирнинг айтишича, ўша куни тушдан сўнг стадион чиптахоналарида чипта қолмагани билдирилган:\n“Тушдан кейин бир танишим чипта оламан деб стадионга борганди, унга чипта сотиб бўлинди дейишган. Чипта фақат бир неча соатгина сотилди. Бу пайтда ҳамма чипта сотилиши мумкин эмас эди. Лекин кассирлар “чипта йўқ” деган гапни айтишган”, дейди Озодлик илтимосига кўра чипта сотилиши билан боғлиқ вазиятни шахсан кузатган мобил мухбир.\n"Йўқ" чипта “қўл”да пайдо бўлди\nТошкентдаги футбол ишқибозларидан олинган маълумотга кўра, 27 мартдан бошлаб “Бунёдкор” стадионининг чиптахонаси ёнида олибсотарлар гуруҳи пайдо бўлган. Ишқибозлар “қўл”даги чипталарнинг нархлари аслидан бир неча баробар қимматлигини айтишди. Якшанба куни 15 минглик чипталар “қўл”да 80 мингдан сотилганига гувоҳ бўлгани ҳақида айтади тошкентлик ишқибозлардан бири.\n29 март куни Озодлик илтимосига кўра, мустақил журналист Абдураҳмон Ташанов "Бунёдкор" стадионига бориб, чипталар билан боғлиқ вазиятни ўрганди.\nТашановга кўра, ўйин олдидан чипталар нархи олибсотарлар қўлида 10 баробар қимматга сотилган:\n- Бугун стадион чиптахоналарига одамларни қўймаяпти. Атрофлари ўраб олинган. Чипталар қўлга чиқиб кетган. 15 минг сўм деб нарх урилган чипталар 35000- 40000 ва 150000 сўмгача сотилаяпти. 150 минг сўмлик чиптани кўрдим. Бу энг яқин, марказий секторнинг энг пастидаги майдонга яқин, тренерларнинг орқасидаги жойлар экан,- дейди журналист Ташанов.\nЧипта муаммоси боис ўйинларни бойкот қилишга чақириқлар\nЧипталарнинг олибсотарларга ўтиб кетиш ҳолати ҳар бир ўйинда кузатилади.\nЖумладан, 24 март куни Тошкентда ўтган Ўзбекистон - Филиппин учрашувида ҳам чипталар “қўл”га ўтиб кетганидан шикоятлар кўп бўлди.\nЎша ўйинга ҳам чипта сотишга жуда оз муддат ажратилгани ва чекланган миқдорда чипта сотувга чиқарилгани натижасида олибсотарларнинг бозори чаққон бўлгани кузатилди.\nҲатто футбол ишқибозлари бу ҳолатларни адолатсизлик ҳисоблаб, Ўзбекистон терма жамоаси ўйинларини бойкот қилишга чақиришди.\n"Оммавий бойкот қилиш керак. Токи чипталар кассаларда ўз нархида сотилиши таъминланмагунича, футболга бормаслик керак. Телевизорда кўрса ҳам бўлади ўйинни", дейишди Фейсбук ижтимоий тармоғидаги maslahat.uz гуруҳи аъзолари.\n@eshonbova ҳам Твиттердаги саҳифаси орқали чипта муаммоси ҳал қилинмагунча футбол ўйинларига тушмасликка қарор қилгани ҳақида ёзди.\nҚачон Асқар Талепджанов ишдан кетсагина МТЖ ўйинларига тушаман — қийналмай чипта сотволадиган фанатлар билан бирга, деб ўзимга сўз бердим...\nРасмийлар изоҳдан бош тортди\nФутбол соҳаси мутахасисларидан олинган маълумотга кўра, чипталар чиқарилиши учун Ўзбекистон Терма жамоалар маркази масъул, “Бунёдкор” стадиони эса чипталар сотилишини зиммасига олган.\nУшбу икки ташкилот чипталар билан боғлиқ муаммолар учун асосий жавобгар сифатида кўрилмоқда.\nХўш, нимага чипталар сотувга чекланган миқдорда чиқарилади ва нима сабабдан олибсотарлар қўлига ўтиб кетади?\nОзодлик ушбу саволларга на Терма жамоалар марказидан, на “Бунёдкор” стадиони маъмуриятидан жавоб ололди. Иккала ташкилот расмийлари ҳам бу ҳолатларни изоҳлашдан бош тортди.\n“Қўл”даги чипталар- мутасаддиларнинг ўғирлиги намунаси”\nЧипталарнинг олибсотарлар қўлига ўтиб кетиш жараёнини ўрганган журналист Ташанов, буни мутасадди шахсларнинг чўнтагига пул ишлаб қолиш ҳаракатлари ўлароқ изоҳлайди:\n- Қўлга чиқиб кетишининг асосий сабаби – кассадагилар ва бевосита ўйин ташкилотчилари бунинг орқасидан фойда кўришидир. Агар касса орқали бўлса ҳамма пуллар давлат ҳисобига ва Футбол федерациясига кирим бўлади. Бундан улар шахсий фойда кўра олмайди. Шунинг учун бу ўғирликка ўхшаган нарса. Билетлар аввалдан сотиб олинади, тарқатиб юборилади ёки кассада ишловчилар, бевосита Футбол федерациясининг билет сотиш билан шуғулланадиган молия бўлимлари бевосита олибсотарлар билан келшиб қўяди. У ёққа билетлар сотиб бўлинди деган ҳисоботларни беришади ва одамларга сунъий оширилган нархдаги билетларни сотишади,- дейди Абдураҳмон Ташанов.\n"Ҳукуматнинг қўрқуви боис ишқибозларга чипта сотилмайди"\nФутбол соҳасини кузатиб келадиган яна бир маҳаллий журналист таъкидича, чипталар эркин савдосини чеклаган ҳукумат футбол майдонига ҳақиқий ишқибозларни эмас, буйруққа бўйсунган ташкилот ва ҳокимликлар ходимларини киритиш билан ўз хавфсизлигини ўйлайди.\nЖурналистга кўра, ҳақиқий ишқибозлар ўрнига ҳокимлик ва давлатга қарашли турли идоралар вакилларига чипта тарқатилади. Уларга эса ўйинни тартиб сақлаган ҳолда, интизом билан ўтириб кузатиш масъулияти юкланади.


Шакл ва мазмун: ўзбек армияси нега либосини янгиламоқда - 18.04.2018, Sputnik Ўзбекистон\nҲарбий шарҳловчи Александр Хроленко ҳарбий кийимлар ҳақида ўз фикрларини билдирди 18.04.2018, Sputnik Ўзбекистон\n13:13 18.04.2018 (янгиланди: 13:22 18.04.2018)\nҲарбий шарҳловчи Александр Хроленко ҳарбий кийимлар ҳақида ўз фикрларини билдирди\nТОШКЕНТ, 18 апр — Sputnik. Ўзбекистон Мудофаа вазирлиги мамлакат ҳарбий хизматчилари учун мўлжалланган ҳарбий кийим намуналарини ҳавола этди.\nАввалроқ Ўзбекистон президенти Шавкат Мирзиёев ҳарбий либослар миллийликни акс эттирадиган, тарихда қоладиган бўлиши кераклигини, бу масалани ҳар томонлама ўйлаш, лойиҳаларни халқ муҳокамасига қўйиш зарурлигини таъкидлаганди. Масаланинг долзарблиги бўрттирилмаган, зеро гап камуфляжга айлантирилган оддий кийим ҳақида эмас, армиянинг жанговар тайёргарлиги ҳақида бормоқда.\n18 Март 2018, 19:47\nҲарбий либос жисмоний ва ҳарорат таъсирларига чидамли бўлиши, полигонларда "оқадиган" терни ўзига яхши шимиб олиши ва буғлаши, совуқ ҳавода иситиши ва ёз жазирамасидан сақлаши, турли ашёларни олиб юриш учун қулай бўлиши даркор. Мато иссиқда машъаладек ёнмаслиги (жангларда БМП ва танклар ёнади) ёки ёмғирда ивиб кетмаслиги керак. Пойабзал ҳам ҳарбий хизматчини ҳам совуқдан, ҳам саҳродаги 80 даражали қайноқ қум оловидан сақлаши лозим. Шу билан бирга, либос қулай ва бежирим бўлиши керак.\nЎттиз йиллик ҳарбий хизмат давомида мен турли сифатдаги, турли ўзгаришларга учраган кийимларни турли иқлим шароитларида кийиб кўрганман. Балки мендай амалиётчининг қарашлари фойдадан холи бўлмас.\nЎзбекистон Мудофаа вазирлиги сайтида қатор ҳарбий кийимлар намуналари берилган. Биз айрим намуналарни биринчи навбатда мўлжалланган ҳолатга мувофиқлиги ва республиканинг кескин иқлимига (қишда —12 даражадан ёзда +37 даражагача ҳарорат) мос келиши нуқтаи назаридан кўриб чиқамиз.\nКапюшонли қишки дала курткаси офицер ва сержантлар таркибидаги шартнома бўйича ҳарбий хизматчиларга хизматни ўташ, дала машқлари ва жанговар ҳаракатлар вақтида кийиш учун мўлжалланган.\nКуртканинг ташқи қисми юқори даражадаги мустаҳкамликка эга "Рип-стоп" ип толаси (60%) ва полиэстер (40 %) матодан тайёрланган. Бу матодаги кичик тешиклар, йиртиқ ёки кесилишлар унинг йиртилишда давом этишига ва йиртилган жой каттайиб кетишига йўл қўймайди ("rip" — йиртилиш ва "stop" — тўхтатиш). Куртка ёмғир ва шамолдан ҳимоя қилади, учқундан аланга олмайди. Бундан ташқари, холлофайбер деб номланувчи иситувчи мато қопланган. Иситувчи матонинг қалинлиги тоғлардаги қишки ҳароратга жавоб берадиган бўлса, барибир 100 % кимёвий толадан ташкил топган астар иккиланиш уйғотади.\nМенинг фикримча, ҳаддан ортиқ синтетика – ҳарбий хизматчининг душмани, чунки у электрлашади ва қоронғида нурланиб, душманга нишон бўлиш эҳтимолини оширади.\nРоссия армияси шундай курткалар билан таъминланганида (2010 йил) улар —15 даражадан паст ҳароратда исита олмаган (шамоллаш касалликлари ортиб кетган), тик ёқаси эса бўйинни шилиб ташлаган. Умуман олганда, америкаликлар либосини асос қилиб олиш хато қарор бўлиб чиққан.\nРоссия ҳарбийларининг янги авлод либоси минглаб ҳарбийларнинг фикрлари асосида ишлаб чиқилган. Бу кийим матоси 65% пахта ва 35% полимер материаллардан ташкил топган. Ҳар бир аскар об-ҳаво шароити ва олдига қўйилган вазифадан келиб чиқиб ўзига керакли унсурларни танлаши учун ҳарбий либос турли вариантларда тайёрланган.\nЁзги ва кундалик (офис учун) кийимлар ҳам "Рип-стоп" ва 100% кимёвий тола формуласини такрорлайди.\nҲаттоки "Поло" кўйлаги ҳам иссиқ ҳавода одамни "тишлайдиган" ва баданга ёпишиб қоладиган 35% синтетикадан ташкил топган. Полигонларда эса кир ювиш масаласи муаммо ҳисобланади.\nСобиқ совет армиясининг пахтадан тикилган кийимлари бир ҳафтада қанча тер ва тузни ўзига шимиб олса ҳам яроқлилигини йўқотмаганлигини бугунги кунда камдан-кам одам эсласа керак (фақатгина ёқа ичидаги оқ мато алмаштириларди).\nКийим – қўшинлар жанговар тайёргарлигининг ажралмас қисми. Шу боис мато таркиби борасида тежамкорлик қилмаслик керак. Синтетика қанча кам бўлса, қулайлик ва чидамлилик шунча кўп, жанговар тайёргарлик шунча юқори бўлади.\nПойабзал ҳам қурол\nАрмия этиклари ва пайтавалар аллақачон ўтмишда қолиб кетган. Аммо қўнжли ботинкалар муҳокама учун мавзу бўлиб қолиши уларнинг урфда эканлигидан дарак беради. Улар енгил ва қулай ёки оғир, чарчатувчи бўлиши мумкин. Кўп нарса хом ашё ва ишлаб чиқарувчи фирмага боғлиқ. Одатда, бундай ботинкалар ёзда иссиқ, қишда совуқ бўлади. Аскарнинг оёғи эса жанг майдонидаги ҳаракатнинг асоси ҳисобланади.\nЯна бир муҳим унсур – жанговар ҳолат ва полигонларда кир ювадиган машина ҳамда иссиқ сув бўлмайди, шу боис бундай пойабзаллар пайпоқ захирасини талаб қилади. Яқин вақтларгача Россия армиясида аскар учун йилига 12 жуфт пайпоқ бериларди, бу оз. Ўттиз километр йўл босган аскарнинг пайпоғи ва оёғи қандай ҳолатда бўлишини тасаввур қилиш осон.\n© Минобороны УзбекистанаАрмейские берцы для узбекской армии\nАрмейские берцы для узбекской армии\nТаъкидлаш жоиз, ўзбек армияси фақатгина парадларда қатнашиш учун ташкил этилмаган. Худо кўрсатмасин, жиддийроқ жанговар ҳолат юз бергудек бўлса, армияга оқ ёқалар, этик ва пайтавалар бирпасда қайтиши мумкин (улар анча қулай ва синтетикадан кўра гигиеникроқ). Айтишади-ку, ГЛОНАСС — яхши, аммо этик ичидаги топографик харита билан ҳеч қачон йўлдан адашмайсан.\nИшончим комил, ҳарбий пойабзаллар ишлаб чиқариш билан модельерлар эмас, жиддий илмий-тадқиқот институтлари шуғулланиши шарт. Замонавий ҳарбий кийим яратиш учун умумхалқ муҳокамаси эмас (миллий хусусиятлар ҳисобга олинган ҳолда), балки бу кийимларнинг жанговар ҳолатини экстремал шароитлар – ёзда чўлда ва қишда тоғда бутун армия миқёсида синаб кўриш керак бўлади. Янги либослар ана шундай (узоқ) синовлардан кейингина улар узоқ йиллар давомида юқори самарадорлик билан хизмат қилади.


Абдулла Қаҳҳор. Майиз емаган хотин (ҳикоя) | www.ziyouz.uz\nБош саҳифа Ўзбек насри онлайн антологиясиАбдулла Қаҳҳор (1907-1968)Абдулла Қаҳҳор. Майиз емаган хотин (ҳикоя)\nсизнинг оғзингиздай шалақ, эҳтиёт яхши-да» дейди. Терлаб кетдим. Орқамга қарамай бир қочдим… Шариат хотинни қаттиқ тутиш керак дейди-ю, аммо хотинни қанча қаттиқ тутсангиз, шунча ғафлатда қолишингизни пойлайди.\nEҳтимол, шундайдир, аммо мулла Норқўзининг хотини покдомон. Агар мулла Норқўзи ўн йил юзига кулиб қарама-са, қопдан кўйлак, бўйрадан лозим кийишга мажбур қилса ҳам, пинагини бузмайди. Ҳар қандай хотин билан ҳам иноқ бўлавермаганининг ўзи ўта диёнатли, покдомон эканининг нишонасидир. Унинг биттаю битта ўртоғи бор. Бу хотин тўғрисида мулла Норқўзи шундай фикрда: агар фаришта илгари ўттан бўлса — шунинг онаси, энди туғилса — шунинг боласи бўлади, агар ҳозир ер юзида бўлса — шу хотиннинг ўзи. Шунча келади, ҳафталаб, ўн кунлаб туриб қолади, наинки шу чоққача мулла Норқўзига товушини эшиттирмаса! Шариатни маҳкам ушлаган хотин шаҳарда иккита бўлса, бири — мулла Норқўзининг хотини, иккинчиси — шу! Намоз ўқийди, одатдаги рўзадан ташқари ашир ойида рўза тутади, заводдан чиққан нонни, ҳозирги кушхоналарда сўйилган молнинг гўштини емайди. У келиб турганда мулла Норкўзи ташқарида —меҳмонхонада ётиб юради ва уйини аллақандай нурдан мунаввар бўлгандек сезади. Шунинг учун бошқа меҳмонлардай сира унинг «иззати уч кун» бўлмайди, неча кун турса ҳам, товуқ гўштини қуймоққа ўраб, қаймоққа ботириб ейди. Узоқ туриб қолган вақгларида хотини:\nМаҳаллада сасиб, ўқувчи қизларга кун бермайсану, ўзинг нотўғри иш қиласан…\n← Аввалги Аввалги Абдулла Қаҳҳор. Думли одамлар (ҳикоя)\nКейинги → Кейинги: Абдулла Қаҳҳор. Ҳиқичоқ (фельетон)


24.10.2019 21:39 0 2079\nТурли спорт турларида жаҳон чемпионатида ғолиб ва совриндорлар қаторидан жой олган бир гуруҳ спортчилар президент фармойишига кўра пул мукофотлари билан тақдирланган.\nСпортнинг Олимпия ва паралимпия турлари, жумладан, жорий йил давомида парапауэрлифтинг (2019 йил 12-20 июль, Қозоғистон), эшкак эшиш (2019 йил 21-25 август, Венгрия), дзюдо (2019 йил 25-31 август, Япония), бокс (2019 йил 6-22 сентябрь, Россия) ҳамда спорт курашлари (2019 йил 14-22 сентябрь, Қозоғистон) бўйича ўтказилган жаҳон чемпионатларида муваффақиятли иштирок этган бир гуруҳ спортчиларга пул мукофоти топширилган.\nФармойишга кўра қуйидаги спортчилар тақдирланишган:\nЖалолов Баҳодир Исомиддин ўғли – бокс бўйича 91 кг ва ундан оғир вазнда 1-ўринни (олтин медаль) эгаллаганлиги учун 12 000 АҚШ доллари;\nЗоиров Шаҳобиддин Шокирович – бокс бўйича -52 кг вазнда 1-ўринни (олтин медаль) эгаллаганлиги учун 12 000 АҚШ доллари;\nМирзаева Шахноза Шокир қизи – эшкак эшиш бўйича KL3-200 метр дастурида 1-ўринни (олтин медаль) эгаллаганлиги учун 12 000 АҚШ доллари;\nМирзахалилов Миразиз Мирзакарим ўғли – бокс бўйича -57 кг вазнда 1-ўринни (олтин медаль) эгаллаганлиги учун 12 000 АҚШ доллари;\nВарданян Арам Симонович – юнон-рум кураши бўйича -72 кг вазнда 2-ўринни (кумуш медаль) эгаллаганлиги учун 6 000 АҚШ доллари;\nКузиева Рўза Рашидовна – парапауэрлифтинг бўйича -61 кг вазнда 2-ўринни (кумуш медаль) эгаллаганлиги учун 6 000 АҚШ доллари;\nЛутфуллаев Шарафуддин Рустамович – дзюдо бўйича -60 кг вазнда 2-ўринни (кумуш медаль) эгаллаганлиги учун 6 000 АҚШ доллари;\nРўзметов Дилшодбек Юсупбай ўғли – бокс бўйича -81 кг вазнда 2-ўринни (кумуш медаль) эгаллаганлиги учун 6 000 АҚШ доллари;\nАссакалов Рустам Сихатбиевич – юнон-рум кураши бўйича -87 кг вазнда 3-ўринни (бронза медали) эгаллаганлиги учун 3 000 АҚШ доллари;\nБердимуратов Жалгасбай Карлибай ўғли – юнон-рум кураши -77 вазнда 3-ўринни (бронза медали) эгаллаганлиги учун 3 000 АҚШ доллари;\nБотуров Бобо-Усмон Шамсутдин ўғли – бокс бўйича -69 кг вазнда 3-ўринни (бронза медали) эгаллаганлиги учун 3 000 АҚШ доллари;\nГулиев Артур Марленович – эшкак эшиш бўйича С2-200 метр дастурида 3-ўринни (бронза медали) эгаллаганлиги учун 3 000 АҚШ доллари;\nЗокирова Нилуфар Обиджон қизи – эшкак эшиш бўйича С2-200 метр дастурида 3-ўринни (бронза медали) эгаллаганлиги учун 3 000 АҚШ доллари;\nМамадалиев Элёр Муҳаммаджонович – эшкак эшиш бўйича С2-200 метр дастурида 3-ўринни (бронза медали) эгаллаганлиги учун 3 000 АҚШ доллари;\nРаҳимов Ҳасанбой Аҳмаджонович – эркин кураш бўйича 125 кг ва ундан оғир вазнда 3-ўринни (бронза медали) эгаллаганлиги учун 3 000 АҚШ доллари;\nРаҳматова Дилноза Бакир қизи – эшкак эшиш бўйича С2-200 метр дастурида 3-ўринни (бронза медали) эгаллаганлиги учун 3 000 АҚШ доллари.\nБир марталик пул мукофотлари Жисмоний тарбия ва спорт вазирлигининг 2019 йил учун спорт ва оммавий жисмоний тарбия тадбирларининг Республика календарь режасида белгиланган маблағлар ҳисобидан амалга оширилган.\nбокс Екатеринбург пул мукофоти\nСпорт Кеча, 23:19\nСпорт 23/01, 14:33\nСпорт 22/01, 13:22


АСОССИЗ ҚОРАЛАШДАН КИМ МАНФААТДОР? Ёхуд ёлғон гапларга РАДДИЯ\nБугунги тезкор ахборот замонида интернет нашрларининг хабар ва маълумотларни ўз ўқувчиларига тезкорлик билан етказиб беришда ўрни салмоқли. Айниқса, футболга оид электрон нашрлар – сайтларнинг бугунги кунда жадаллик билан ривожланиши ва ўз ўқувчиларга эга эканлигига айнан тезкорлик муҳим ўрин эгаллайди. Бу ҳолатда ҳам маълумотнинг асосларга эга эканлиги ва шаффофлиги муҳим аҳамият касб этади. Бироқ, афсуски, айрим сайтларда эълон қилинаётган мақолалалар муаллифлари мухлисларга ахборот етказишда, ҳеч қандай асосга эга бўлмаган, нотўғри хабарларни етказиб бераётганликлари учраб турибди.\nХусусан, 5 май куни www.stadion.uz сайтида муаллиф Фарҳод Норбўтаев томонидан "Самарқанд «Динамо» футболчилари автобусда тонг оттиришди” – номли сарлавҳа остида эълон қилинган мақолада «Динамо» футбол клуби ҳақида бир қатор нотўғри маълумотлар билан бирга, ҳеч қандай асосга эга бўлмаган фикрлар билдирилган. Натижада ўқувчилар наздида клуб ҳақида нотўғри қарашлар юзага келган. Бу борада клуб мақолада келтирилган хабарларни асоссиз ва ёлғон маълумотлар сифатида қабул қилишини маълум қилади.\n- “Олий лига 7-тур доирасида Тошкентнинг «Локомотив» жамоаси билан бўлган учрашувдан сўнг ўз уйига қайтган Самарқанднинг «Динамо» жамоаси Жиззах вилоятининг МАНАС постида автобусларнинг кечки вақтда юриши тақиқлангани боис йўл ҳаракати хавфсизлиги ходимлари томонидан тўхтатиб қолинган. Натижада клуб футболчилари автобусда тонг отишини кутишга мажбур бўлишган”, - дея ёзилади мақоланинг сўз бошида.\nАслида эса, «Локомотив»га қарши ўтган учрашувдан кейин Тошкентдан Самарқандга қайтаётган клуб автобуси “Манас” постида, муаллиф келтирганидек саҳаргача кутмаган ва футболчилар тонгни автобусда оттирмаган. Йўловчиларнинг хавфсизлиги мақсадида ИИВ томонидан чиқарилган қарорга мувофиқ, жамоа автобуси юқорида келтирилган постда бир соат тўхтатилган, ЙПХнинг автобусларга ҳамроҳлик қиладиган машиналари етиб келгач, клуб автобуси тунда Самарқандга етиб борган.\n- “Клуб футболчилари билан бирга бўлган жамоа бош мураббийи юзага келган ноқулай вазиятдан чиқиш мақсадида клуб вице-президенти Фирдавс Каримовга қўнғироқ қилиб жамоанинг автобусини МАНАС постидан ўтказмаётганлигнини таъкидлашган. Бироқ футболчи ва мураббийларга юзага келган вазиятда ёрдам беришга ваъда берган жамоа вице-президенти қўл телефонини ўчириб қўйиб тинчгина муаммодан холис бўлган” – дейилади мақоланинг давомида.\nАслида эса, ўшанда жамоа автобусининг постда тўхтатилганлиги ҳақида хабар клубнинг хавфсизлик масалалари бўйича назоратчисига етказилган. Ўз ўрнида клуб вакили бир соатда ҳамроҳ бўладиган тегишли машиналар етиб боришини маълум қилган ва шу билан муаммо бартараф этилган. Клуб вице-президенти билан боғлиқ гаплар эса, муаллифнинг «тўқима»сидан бошқа нарса эмас.\n- “Яна бир қизиқ ҳолат. Мавсум бошидан буён “Динамо” футбол клуби раҳбарияти ҳатто Ўзбекистон Биринчилигида иштирок этаётган жамоалар қилмайдиган антиқа қарорлари билан ҳам футболчиларни хуноб қилиб келмоқда. Сафар ўйинларига борган футболчиларни овқатлантириш учун жамоавий дастурхон тузиши эмас, балки ҳар бир футболчининг қўлига 10 минг сўмдан пул берилиб келинмоқда” – деб келтирилади ушбу мақолада.\nБундай нотўғри маълумотнинг кўпчиликни ажаблантириши табиий. Клубнинг йиллик смета харажатларига кўра, футболчи жамоа ихтиёрида бўлган вақтда унинг бир кунлик овқатланиш харажати юқоридаги суммадан бир неча баробар кўп саналади. Жамоавий дастурхон тузилмаслиги ҳақидаги уйдирма гаплар эса, шунчаки кулгули гапдан бошқа нарса эмас.\nМуаллиф фикрларини давом эттирар экан, ҳеч кимга номаълум бўлган, «Аноним» футболчи билан суҳбат матнини келтирган.\n- “Сафарларда тушлик ёки кечки овқатни қилиб олиш учун қўлимизга 10 минг сўм пул беради. Афсуски, бу пулни ҳар ким ҳам тўғри ишлатавермайди. Жамоамизнинг аксарият футболчилари ёш, баъзан улар берилган пулни қўл телефонининг ҳисоб рақамини тўлдиришга ишлатиб қўяди. Натижада баъзилар овқат емасдан уйга боришади” – дея келтирилади мақоладаги суҳбатда.\nАслида эса, ўша куни ҳам жамоа кечки овқатдан сўнг Тошкентдан йўлга отланган. «10 минг сўм, телефон... » каби майда фикрлар эса шунчаки асосиз. Бу борада клуб, мақола муаллифидан суҳбатнинг овоз ёзилган аудио форматини сўраганида, муаллиф айрим сабабларни рўкач қилиб, ёзувни бера олмаслигини (агар у бўлса) билдирди.\n- “Шу ўринда таъкидлаб ўтиш жоизки, “Локомотив” билан ўйиндан сўнг автобусда тонг оттиришга мажбур бўлган самарқандлик футболчилар бир неча ойдан бери ойлик маошларини олишгани йўқ” – дея мақоласини якунлайди Фарҳод Норбўтаев.\nАслида эса, «Динамо» ПФКнинг чемпионатимиздаги аксарият клубларидан фарқли ўлароқ, жамоа футболчилари ва маъмурияти олдида ҳеч қандай қарздорлик ҳолати йўқ. Дастлабки турлардаги қониқарсиз натижаларга қарамай, ойлик маошлари ўз вақтида бериб борилган ва борилмоқда.\nУмуман олганда, мақола муаллифининг бундай асоссиз маълумотларни қаердан олганлиги ва бундай нотўғри қарашлардан ким манфаатдор эканлиги бизга қоронғу.\nШунчаки истардикки, танқид асосга эга бўлмоғи, келажакда ўз мевасини бермоғи лозим. Ёлғон, асоссиз, журналистик этикасига тўғри келмайдиган ёки қандайдир манфаатлар учун қилинган танқидлар оқни қора дейишдан ва уни қоралашдан бошқа нарса эмас.\nЎқилди (марта): 2143. Киритилган сана: 2013-05-15 00:00:00.


Исломдан илгари арабларнинг ҳаж ибодатлари қай тарзда бўлган? — KUKALDOSH.UZ\n10.08.2019 / - Ислом тарихи, Мақолалар\nИсломдан илгари арабларнинг ҳаж ибодатлари қай тарзда бўлган?\nБутун дунёдан ҳожиларни ўзига тортадиган Каъбатуллоҳ Одам алайҳиссалом давридан Ер юзидаги биринчи ибодат қилинадиган жой ҳисобланади. Ривоят қилинишича Нуҳ алайҳиссалом даврида бўлиб ўтган улкан тўфон сабабли Каъба осмонга кўтарилган эди.\nОрадан вақт ўтиб Аллоҳ таолонинг амри билан Иброҳим алайҳиссалом ва ўғиллари Исмоил алайҳиссалом томонидан Каъба қайта қурилган эди. Қурилиш якунига етгач Аллоҳ таолонинг амри билан Жаброил алайҳиссалом уларга ҳаж амалларини ўргатти. Одам алайҳиссаломдан бошлаб деярли барча пайғамбарлар алайҳимуссаломлар байтуллоҳни тавоф қилганлар. Аммо вақт ўтиши билан Араб ярим оролида истиқомат қиладиган инсонлар тавҳиддан узоқлашиб, ширк ва залолат ботқоғига ботдилар. Натижада Аллоҳ таоло томонидан буюрилган ҳаж амаллари бутпарастларнинг маросимлари ўзгариб кетди.\nИслом келишидан олдин Макка шаҳрини бошқаруви ўнта қабила томонидан (шўъро) мажлисда ҳал қилинар эди. Исломдан олдинги даврда Маккани бошқариш билан боғлиқ барча саволлар ўнта Макка уруғлари иштирок этадиган йиғилишда ҳал қилинар эди.\nҲаж каби кенг миқёсдаги тадбирни ташкиллаштиришда яна тўрт оила вакиллари иштирок этар эди\nКаъба эгалари эса пайғамбаримиз Муҳаммад соллалоҳу алайҳи васаллам ўзлари мансуб бўлган Хошимийларнинг оиласи эди. Ушбу оила Маккага келган зиёратчиларни егулик ва сув билан таъминлаш мажбуриятини олган эди.\nҲожиларни кутиб олиш эса Бану Кинона қабиласига юкланган эди. Бану Ғавс ва Бану Адвон қабила вакиллари Арафот ва Муздалифада ҳаж амалларни бажараётга ҳожиларга ёрдам бериш билан шуғулланар эдилар.\nҲожиларни барча жиҳозлар билан таъминлаш учун йиғилган маблағларни Бану Навфал бошқарар эди. Каъбага олиб келинган барча совға-саломларни сақлаш ишлари билан Бану Саҳл қабиласи шуғулланар эди. Каъба ва Дорун Надванинг калитларини эса Бану Абдуд-дор сақлар эди.\nЎша давр бутпарастлар қамарий ой ҳисобини ўрнини ўзларига қулай пайитга алмаштириш одати бор эди. Бу ишни улар асосан ҳаж амалларини бажариш ҳар йили баҳор ойларига тўғри келиши учун амалга оширишар эди. Бунинг оқибатида Ҳаж амаллари Зул-ҳижжа ойига йигирма тўрт йилда бир маротаба тўғри келар эди.\nЎша замонларда Ҳаж амаллари қуйидагича бажарилар эди:\nҲаж мавсуми бошланиши билан ҳожилар эҳромга кириб Укоз бозори жойлашган ер ва унинг атрофларида йигирма кун ўтказишар эди. Сўнг ўн кун мобайнида Мажонна бозори жойлашган ерда бўлишар эди. Ундан сўнг саккиз кунни Зул-мажоз бозори атрофидаги ерда бўлишар эди. Тарвия кунлари бошланиши билан ҳожилар Арафотга бориб у ерда кеч-кеча бўлишар эди, у ердан Муздалифага кўчиб тунни ўтказишар эди. Эртаси куни яна Арафотга қайтиб у ерда пешин вақтигача бўлиб у ердан Мино водийсига йўл олишар эди. Арафот ва Минода бўлиш вақтида ҳожиларга савдо-сотиқ билан шуғулланиш ман этиларди. Тарвия куни тижорат мақсадини ният қилганлар сувларни мешларга тўлдириб Арафотга чиқиб кетишарди. Ҳаж мавсумида бир неча тоифа бор эдики улар ўзларига хос кўринишда ҳаж амалларини бажаришар эди. Улардан бири Каъбатуллоҳни кийимда тавоф қилувчи синф (ҳумс)деб номланар эди, улар Қурайш ва Хузоъа қабиласи вакиллари эди. Бу синф Намира деган жойда (вуқуф) туриш учун чиқишар сўнг барчалари ифозани бажариш учун Муздалифада учрашишар эди. Иккинчи синф (тулс)деб номланар эди, бу синфни Яман аҳли, Хазрамавт ва Ок-Аёдликлар ташкил этишар эди, улар эҳромда бўлишганда ҳулла синфи бажарадиган амалларни қилишар ва тавофда эса ҳумс синфи каби кийимда тавоф қилишар эди. Учинчи синф ялонғоч ҳолда тавоф қилувчи синф (ҳулла) деб номланарди, уларни арабларнинг қолган қабилалари ташкил этар эди. Бу синф ўзлари хоҳлаган вақтда ҳажни қасд қилиб Арафотга у ерда (вуқуф қилиш) туриш учун чиқиб кетишар эди.\nУларнинг барчалари ҳаж амалларни то Маккага киргунга қадар ўз бут-санамларини улуғлаш билан бошлашар эди. Масалан Ясриб аҳли Маккага йўл олгач ўзлари ибодат қиладиган Манот деган бутни баланд овоз чиқариб улуғлашарди ва уни номини лаббайкага қўшиб айтишарди.\nШайтонга тош отиш маросимини ҳамда қурбонликларни сўйиш маросимидан кейин ҳожилар шеър шаклида ўзларининг ота-боболарини мақташ ва фахрланишга бағишланган тадбир ўтказишар эди. Бу одат Қуръони каримда қораланган:\nفَإِذَا قَضَيْتُم مَّنَاسِكَكُمْ فَاذْكُرُوا اللَّهَ كَذِكْرِكُمْ آبَاءَكُمْ أَوْ أَشَدَّ ذِكْرًا\nИбодатларингизни тугатганингизда Аллоҳни оталарингизни эслагандек, балки ундан ҳам кучлироқ зикр қилинг. Бақара 200.\n«Ибодатларингизни тугатганингизда Аллоҳни оталарингизни эслагандек, балки ундан ҳам кучлироқ зикр қилинг.\nМино водийсидан ҳожилар Макка шаҳрига қайтиб Каъбани тавофини амалга оширишар эди.\n“Кўкалдош” ўрта махсус ислом билим юрти тарбиячиси\nРустам Ахунджанов манбалар асосида тайёрлади t\nАКСИРИШ ОДОБЛАРИ (давоми)\nБани Унайф масжиди


Майонезнинг фойдали жиҳатлари\nҚандай майонез фойдали\nМайонезнинг зарари ҳақида сўз кетганда, шифокорлар фақат дўкондан харид қилинган майонезни назарда тутади. Чунки, унинг таркибида консервантлар мавжуд. Уйда тайёрланган майонез, аксинча, фойдали бўлиши мумкин.\nМайонезнинг зарари ҳақида сўз кетганда, шифокорлар фақат дўкондан харид қилинган майонезни назарда тутади. Чунки, унинг таркибида консервантлар мавжуд. Уйда тайёрланган майонез (айтиш жоиз, уни тайёрлаш осон) аксинча, фойдали бўлиши мумкин - унинг таркибида калориялар икки баробар кам бўлади.Авваломбор, табиий майонез таркибига кирувчи тухум сариғи терига яхши таъсир кўрсатади, унинг эластиклигини оширади. Ўсимлик ёғлари эса юрак-қон томир касалликларини олдини олиш хусусиятига эга бўлган тўйинмаган ёғ кислоталарига эга.Бундан ташқари, табиий майонезда Е ва F витаминлари мавжуд. Ушбу витаминлар метаболизмни тезлаштиришга ёрдам беради. Яъни бундай майонез қомат учун зарарли эмас.Уй шароитида майонез тайёрлаш учун эса кўп вақт керак бўлмайди.Масаллиқлар:тухум – 3 дона;дижон хантали (горчицаси) – 20 г;зайтун ёғи- 150 гр;ўсимлик ёғи- 150 гр;лимон шарбати- 30г;туз- 3 гр;шакар- 20 г.Тайёрланиши:Барча маҳсулотларни тайёрлаб қўйинг, тухум совуқ ҳолда бўлиши керак.Ўсимлик ва зайтун ёғларини аралаштириб олинг.Чуқур товага тухумларни чақинг, горцича, лимон шарбати, туз, шакар қўшинг. Масаллиқлар оппоқ рангга киргунча ва ҳажми 2 баробар кўпайгунча, блендер билан яхшилаб аралаштириб олинг.Блендер билан аралаштиришни тўхтатмаган ҳолда ёғларни ҳам қўшиб боринг.Фойдали майонез тайёр!Табиий майонезни бир неча кундан ортиқ сақлаш мумкин эмас, чунки унинг таркибида тез айнийдиган маҳсулотлар бор.\nОдатда диетологлар майонезни зарарли маҳсулот дея, тавсия қилмайди. Бироқ, ушбу машҳур соус фойдали бўлиши ҳам мумкин. Уй шароитида қандай қилиб зарарли қўшимчаларсиз майонез тайёрлаш мумкин - бизнинг материалимизда ўқинг.\nМайонезнинг зарари ҳақида сўз кетганда, шифокорлар фақат дўкондан харид қилинган майонезни назарда тутади. Чунки, унинг таркибида консервантлар мавжуд. Уйда тайёрланган майонез (айтиш жоиз, уни тайёрлаш осон) аксинча, фойдали бўлиши мумкин - унинг таркибида калориялар икки баробар кам бўлади.\nАвваломбор, табиий майонез таркибига кирувчи тухум сариғи терига яхши таъсир кўрсатади, унинг эластиклигини оширади. Ўсимлик ёғлари эса юрак-қон томир касалликларини олдини олиш хусусиятига эга бўлган тўйинмаган ёғ кислоталарига эга.\nБундан ташқари, табиий майонезда Е ва F витаминлари мавжуд. Ушбу витаминлар метаболизмни тезлаштиришга ёрдам беради. Яъни бундай майонез қомат учун зарарли эмас.\nУй шароитида майонез тайёрлаш учун эса кўп вақт керак бўлмайди.\nтухум – 3 дона;\nдижон хантали (горчицаси) – 20 г;\nзайтун ёғи- 150 гр;\nўсимлик ёғи- 150 гр;\nлимон шарбати- 30г;\nтуз- 3 гр;\nшакар- 20 г.\nБарча маҳсулотларни тайёрлаб қўйинг, тухум совуқ ҳолда бўлиши керак.\nЎсимлик ва зайтун ёғларини аралаштириб олинг.\nЧуқур товага тухумларни чақинг, горцича, лимон шарбати, туз, шакар қўшинг. Масаллиқлар оппоқ рангга киргунча ва ҳажми 2 баробар кўпайгунча, блендер билан яхшилаб аралаштириб олинг.\nБлендер билан аралаштиришни тўхтатмаган ҳолда ёғларни ҳам қўшиб боринг.\nФойдали майонез тайёр!\nТабиий майонезни бир неча кундан ортиқ сақлаш мумкин эмас, чунки унинг таркибида тез айнийдиган маҳсулотлар бор.


Обама танқидчилари уни Россия ва Хитой каби давлатларга ортиқча мулозамат кўрсатаëтганликда айбламоқдалар.\nСиёсий таҳлилчилар АҚШ президенти сифатида қасамёд қилганидан бир йил ўтиб Барак Обама дунёни ўзгартиргани йўқ¸ демоқдалар.\nЭрон режими мухолифатни бостириш баробарида халқаро ҳамжамият талабини писанд қилмай, уранни бойитиш дастурини амалга оширишни давом эттирмоқда. Исроил ва Фаластин ўртасида тинчликка эришиш ҳар қачонгидан кўра олисроқ мақсад бўлиб қолмоқда.\nАфғонистонда исёнлар авж олиб Покистон ҳудудига ёйилмоқда. Ал-Қоида АҚШ ва унинг иттифоқчиларига қарши ҳужумлар режалашни давом эттирмоқда.\nЯдровий қуроллар бўйича Россия билан келишувга эришиш каби нисбатан осон бўлиб кўринган шартномаларни имзолаш ҳам қийин бўлиб қолмоқда.\nТаҳлилчилар фикрича, ўтган бир йил давомида президент Барак Обама қилган асосий иш дунё сиёсий саҳнасида юзага келган кескин вазиятни юмшатиш орқали халқаро алоқаларни яхшилаш¸ ҳамда АҚШнинг дунёдаги нуфузини кескин оширишга муваффақ бўлганидир.\nНиколас Гвосдев Род Айландда жойлашган АҚШ Ҳарбий денгиз колледжининг миллий хавфсизлик тадқиқотлари бўйича профессори. Айни пайтда “Вашингтон реалистлари” номли блог муҳаррири бўлган Гвосдев фикрича, 2009 йил аниқ мақсадларга эришиш йўлида Обама томонидан пойдевор ҳозирланган йил бўлган.\n- Бирорта катта ютуққа эришгани ёки муваффақиятсизликка учраганини ҳозир айтиш қийин. Чунки у энди иш бошлади. У ҳозиргача ўз ечимини топмаган масалаларни ҳал қилиш жараёнини бошлади. Менимча, 2010 йил Обаманинг 2009 йилда бошлаган ишлари муваффақиятли бўлгани ёки муваффақиятсизликка учрагани кўриладиган йил бўлади, дейди Николас Гвоздов.\nТаҳлилчилар фикрича, Оқ уй маъмуриятининг дастлабки стратегияси Эрон, Россия ва Хитой каби муаммоли давлатларнинг АҚШ сиёсатига қаршилигини камайтириш учун уларга иқтисодий манфаатли таклифларни беришдан иборат бўлган.\nЭрон билан яқинлашиш орқали Оқ уй Теҳронни уранни бойитиш дастуридан воз кечишга рағбатлантиришни режалаган.\nРоссия билан “муносабатларни қайта бошлаш тугмасини” босиш орқали Обама Россия орқали Теҳронга босимни кучайтириш ва Россия ҳудуди орқали Афғонистонда ҳарбий техникани етказиб беришга умид қилган.\nХитойдаги инсон ҳуқуқлари аҳволи ёмонлигини очиқ танқид қилишдан тийилиш эвазига президент Обама Пекин расмийларини атмосферага чиқарилаётган ис гази миқдорини камайтириш ва дунё иқтисодиёти учун фойдалироқ тарзда пул сиёсати юритишга кўндиришни режалаган.\nБританияда чиқадиган “The Economist” журналининг Марказий ва Шарқий Европа бўйича мухбири Эдвард Лукас АҚШ президенти Барак Обама юритган стратегик самара бериши учун “қаттиққўллик сиёсати” ҳам керак деган фикрда.\n- Ёқимли бўлишнинг ўзи етарли эмас. Айрим даҳшатли режимлар билан муносабатларда биз қандайдир қаттиққўллик сиёсати юритилишини ҳам кутамиз. Биз уларга очиқ қўлни узатдик. Агар улар очиқ қўлни қабул қилмаса, унинг ортида йўқ деганда қандайдир кучли аломатлар бўлиши керак, дейди британиялик журналист.\nТаҳлилчилар фикрича, келаси йилларда Обама маъмуриятининг, айниқса, Эронга нисбатан қаттиқроқ позицияда бўлиши кутилади. Хусусан, халқаро ҳамжамият талабини бажаришдан бош тортаётган Эронга нисбатан БМТ санкциялари кучайтирилиши мумкин.


Гўзаллик бағишлайдиган 8 маҳсулот | Beka.uz\nшанба, 2015 Июн 13 Мухлиса Хакимова\nСабзи. Таркибида жуда кўп каротин, А витамини мавжуд, улар орқали танамиз меланин ишлаб чиқаради. Агарда сиз қуёшдан олган рангингизни узоқроқ ушлаб турмоқчи бўлсангиз, сабзи истеъмоли сизга албатта, ёрдам беради. У яна калий, олтингугурт, мис, темир, фосфор ва йодга бойдир. У ҳазм қилишни яхшилайди, метаболизмни қўзғатади ҳамда танага оздирувчи таъсир кўрсатади. Сабзи кўзни равшан қилади. Бундан ташқари, сабзи шарбати ичиш эрта соч оқаришининг олдини олади.\nИсмалоқ. Ушбу сабзавот таркибидаги C витамини билан машҳурдир. Терингиз эластиклиги учун масъул бўлган коллаген ишлаб чиқишда ва сақлаб қолишда ёрдам беради. Исмалоқ антиоксидантларга жуда бой. Унинг фойдалилигини ошириш учун хом ёки буғда пиширган ҳолда истеъмол қилишингиз зарур.\nБрокколи. Брокколи — саратонга қарши курашувчи моддалар, C витамини, олтингугурт ва фойдали аминокислоталари билан таниқлидир. Ушбу сабзавот танани заҳарли моддалардан тозалашда ва қайта тиклашни тезлаштиришда жуда ҳам фойдали. Исмалоқ каби уни хомича истеъмол қилишингиз мумкин.\nСалат барглари. Яшил салат барглари нафақат мазали, шу билан бирга иммунитет тизими учун керакли C витаминига бой ҳамдир. Ҳар қандай салатга қўшиб истеъмол қилинса, яхши самара беради.\nКарам. Озгина ёғ билан пиширилгани ёки димлангани ич қотишнинг олдини олиш билан бирга оздириш таъсирига ҳам эга. Тузланган карам таркибидаги моддалар заҳарсизлантириш хусусиятига эга, улар боғловчи тўқималарни мустаҳкамлайди, ортиқча сувни чиқариб ташлаш орқали целлюлитдан халос бўлишга ёрдам беради. Тана териси текис ва соғлом бўлади. Карам танани C витамини, калий, мис ва клетчатка билан таъминлайди. Тузланган карам таркибидаги сут кислотаси шишнинг олдини олади ва ичак флорасини тиклайди.\nҚичитқи ўт. Қичитқи ўт, ғалати эшитилса-да, бироқ жуда ҳам фойдали. Ундан тайёрланган шўрванинг истеъмоли кунлик темир моддасига бўлган эҳтиёжни қондиради.\nПетрушка. Петрушка таркибида C ва Е витаминлари ҳамда керакли ёғлар мавжуд. Улар буйрак касалликларини даволашда ёрдам беради. Петрушка организмни зарарли моддалардан тозаловчи, сийдик ҳайдовчи хусусиятга эга. У терини силлиқлаб, семиришга тўсқинлик қилади.\nҚуритилган мева ва ёнғоқлар. Ҳар куни оз-оздан майиз, ўрик қоқиси ёки ерёнғоқ истеъмол қилинг. Улар ширинликлардан кўра фойдалироқдир. Қуритилган мевалар организмни Б гуруҳ витаминлари, ёнғоқлар эса Е витамини ва темир, калий, кальций ҳамда магний каби қимматли минераллар билан таъминлайди. Улар тинчлантирувчи таъсирга эга. Таркибида модда алмашинувини тезлаштирувчи толалар мавжуд.


ТИВ Москвада ўзбекистонликлар иштирокида юз берган муштлашув бўйича расмий баёнот берди - 19.02.2019, Sputnik Ўзбекистон\nМосква шаҳрида ўзбекистонликлар иштирокида содир бўлган ҳодиса оқибатида жароҳат олганлардан бир киши воқеа жойида, иккинчиси касалхонада вафот этган. 19.02.2019, Sputnik Ўзбекистон\n© Sputnik / Евгений Одиноков / Фотобанкка ўтишПолиция\nМосква шаҳрида ўзбекистонликлар иштирокида содир бўлган ҳодиса оқибатида жароҳат олганлардан бир киши воқеа жойида, иккинчиси касалхонада вафот этган.\nТОШКЕНТ, 19 фев — Sputnik. Ўзбекистон ТИВ Россия пойтахти Москва шаҳрида 17 февраль куни Ўзбекистон фуқаролари иштирокида юз берган фожиа бўйича расмий баёнот берди.\n“Ўзбекистоннинг Россиядаги элчихонаси берган маълумотларга кўра, 2019 йилнинг 17 февраль куни Москва шаҳрида мамлакатимиз фуқаролари иштирокида содир бўлган ҳодиса оқибатида жароҳат олганлардан бир киши воқеа жойида, иккинчиси касалхонада вафот этган. Тергов қўмитасининг Москва шаҳри бўйича Бош бошқармаси томонидан Россия федерацияси Жиноят кодексининг 111-моддаси 4-қисмида (қасддан соғликка ўлимга олиб келувчи оғир жароҳат етказиш) асосида жиноят иши очилди”, - дейилади расмий хабарда.\n1. Нусратов Нодирбек Ғуломқодирович, 1989 йил 29 октябрда туғилган;\n2. Нусратов Отабек, 1987 йил 24 октябрда туғилган.\nЭлчихона консуллик бўлими Россиянинг тегишли идоралари билан алоқа ўрнатди ва вазиятни назорат остида ушлаб турибди.\nЭслатиб ўтамиз, аввалроқ Москвада 10 нафар Ўзбекистон фуқаролари иштирокида бўлиб ўтган муштлашув оқибатида 2 киши қурбон бўлгани ҳақида хабар қилган эдик.


Толибон гаровдаги 235 одамни озод қилди\n27 январ 2021, Тошкент вақти: 06:47\nТолибон Афғонистоннинг Сарипул вилояти Саяд туманидаги босиб олинган Мирзаваланг қишлоғидан гаровга олинган 235 одамни озод қилди.\nВилоят ҳокимияти матбуот котиби Забиҳулло Омоний 8 август куни АПА агентлигига: “Бугун кечқурун маҳаллий оқсоқоллар ва маҳаллий ҳокимият расмийлари ўртамчилигида 235 одам, жумладан, аёллар ва болалар гарводан озод қилинди. Бироқ Толибон қўлида яна қанча одам гаровда қолаётгани номаълум”, деб билдирди.\n5 август куни Толибон "Ислом давлати" гуруҳи билан биргаликда ҳужум уюштириб, Мирзаваланг қишлоғини босиб олган эди.\nРасмий хабарда қишлоқда жанглар давомида 50 одам ҳалок бўлгани маълум қилинган. Ҳалок бўлганлардан 18 нафари полициячи, қолганлари эса тинч аҳоли вакилларидир.


Наманганда йилнинг энг яхши шифокорлари рағбатлантирилди — Ўзбекистон Соғлиқни сақлаш ходимлари касаба уюшмаси\nКелгуси ҳафтанинг якшанба куни, яъни 14 ноябрда мамлакатимизда Тиббиёт ходимлари куни нишонланади. Ана шу сана олдидан турли тадбирлар ўтказилмоқда. Бинобарин, “Йилнинг энг яхши шифокори” республика кўрик-танлови шулар жумласидандир. Ўзбекистон Республикаси Соғлиқни сақлаш вазирлиги ва Ўзбекистон Соғлиқни сақлаш ходимлари касаба уюшмаси Республика Кенгашининг қўшма қарори асосида ўтказилаётган кўрик-танловнинг қуйи босқичлари якунланган. Айни пайтда мамлакат босқичи ниҳоясига етмоқда. Унга вилоятимизда биринчи ўринни эгаллаган 32 нафар вакилимиз тавсия этилган.\nБугун вилоят касаба ушмалари Кенгаши биносида мазкур танловда муваффақиятли иштирок этиб, 2- ва 3 – ўринларга лойиқ кўрилган саломатлик посбонларини тақдирлаш маросими ўтказилди.\nТантанали маросимни Ўзбекистон соғлиқни сақлаш ходимлари касаба уюшмаси вилоят Кенгаши раиси Аббосхон Мамадалиев олиб борди. Унинг таъкидлашича, 34 та номинация бўйича кечган кўрик-танловда 67 нафар врач фахрли ўринларни қўлга киритган. Жумладан, 23 нафар врач 2-ўринни, 12 нафар шифокор эса 3-ўринга муносиб деб топилган.\nВилоят касаба уюшмалари Кенгаши раиси Ҳусанбой Хўжаев, вилоят соғлиқни салаш бошқармаси бошлиғининг биринчи ўринбосари Алиёр Нуралиев, Ўзбекистон Маданият, спорт ва туризм ходимлари касаба уюшмаси Республика Кенгашининг вилоятдаги вакили Икромжон Солиевлар халқимиз саломатлигини мустаҳкамлаш йўлида фидокорона хизмат қилаётган жонкуяр шифокорларни яқинлашиб келаётган касб байрамлари билан қутлаб, уларнинг келгусидаги хайрли ва шарафли ишларига омадлар тиладилар.\nЙиғилганларнинг гулдирос қарсаклари остида “Йилнинг энг яхши шифокори” кўрик-танлови совриндорларига Фахрий ёрлиқлар ва эсдалик совғалари топширилди. Шунингдек, 11 ноябрь — Ўзбекистон Касба уюшмалари куни муносабати билан соғлиқни сақлаш тизимидаги муассасалар касаба уюшмалари қўмиталари раисларидан бир гуруҳи рағбатлантирилди.Диёримизда шифокорларни қадрлаш масаласига алоҳида эътибор қаратилаётганидан беҳад мамнунмиз. Бугунги тадбир ҳам барчада катта таассурот қолдирди. Эл олдидаги камтарона меҳнатларимиз шу қадар юқори баҳоланганидан ғоят мамнунмиз. Бундан кейин ҳам аҳолига намунали ва малакали хизмат кўрсатиш учун бор билим ва тажрибамизни, куч-ғайратимизни аямаймиз, — дейди “Йилнинг энг яхши акушер-гинекологи” номинацияси бўйича 2-ўрин соҳиби, Тўрақўрғон тумани тиббиёт бирлашмаси туғуруқ комплекси мудири Раъно Шокирова.\nЭслатиб ўтамиз: “Йилнинг энг яхши шифокори” кўрик-танловининг вилоят ва республика босқичи ғолиблари номлари яқин кунларда эълон қилинади.Диёримизда шифокорларни қадрлаш масаласига алоҳида эътибор қаратилаётганидан беҳад мамнунмиз. Бугунги тадбир ҳам барчада катта таассурот қолдирди. Эл олдидаги камтарона меҳнатларимиз шу қадар юқори баҳоланганидан ғоят мамнунмиз. Бундан кейин ҳам аҳолига намунали ва малакали хизмат кўрсатиш учун бор билим ва тажрибамизни, куч-ғайратимизни аямаймиз, — дейди “Йилнинг энг яхши акушер-гинекологи” номинацияси бўйича 2-ўрин соҳиби, Тўрақўрғон тумани тиббиёт бирлашмаси туғуруқ комплекси мудири Раъно Шокирова.\nЭслатиб ўтамиз: “Йилнинг энг яхши шифокори” кўрик-танловининг вилоят ва республика босқичи ғолиблари номлари яқин кунларда эълон қилинади.\n← Касаба уюшмаларининг “Спорт – саломатлик гарови” шиори остидаги спартакиадасига старт берилди\nСурхондарёда «Касаба уюшмалари куни» олдидан қатор тадбирлар ўтказилди →


Лукашенко Ўзбекистонга янги элчихона қуришни таклиф қилди - 27.06.2018, Sputnik Ўзбекистон\nЛукашенко Ўзбекистон янги элчихонаси учун Минскда яхши жой таклиф қилишини айтди. 27.06.2018, Sputnik Ўзбекистон\n© Фотохост-агентство / Фотобанкка ўтишБеседа Президента Российской Федерации Владимира Путина с Президентом Республики Белоруссия Александром Лукашенко\nЛукашенко Ўзбекистон янги элчихонаси учун Минскда яхши жой таклиф қилишини айтди.\nТОШКЕНТ, 27 июн – Sputnik. Белоруссия президенти Александр Лукашенко, икки мамлакат дипломатик муносабатларига 25 йил тўлиши муносабати билан, Минскда янги элчихона қуришни таклиф қилди, деб хабар қилмоқда БЕЛТА.\n“Биз Ўзбекистон билан кўп ишларни амалга оширдик, янги элчихона биноси қуришга қарор қилсангиз, биз яхши жой таклиф қилишимиз мумкин”, - деди давлат раҳбари Ўзбекистон элчиси Носиржон Юсуповга ишонч ёрлиқлари топшириш маросимида.\nЛукашенко Ўзбекистон ва Беларусни боғлаб турган дўстлик ришталарининг юқори баҳолашини ва кўп йилллик ҳамкорининг Минскда тўлақонли дипломатик ваколатхона очиш ҳақидаги қарорини қўллаб-қуваватлашини айтди.\nБеларусда яшайдиган ўзбекистонликлар Минскдаги элчихонага мурожаат қилишлари лозим\n“Бу ўзаро суҳбатни чуқурлаштириш учун ўз вақтида амалга оширилган муҳим қадам қадам”, - деди Белоруссия раҳбари.\nНосиржон Юсупов айтишига қараганда Белоруссия раҳбари Ўзбекистон томонининг янги элчихона қуриш ҳақидаги ниятини англаган.\n“Яқин орада биз қурилишни бошлаймиз, лекин олдин баъзи ташкилий-техник ишларни ҳал қилиб олишимиз керак”, - деди элчи.\nЎзбекистон элчисининг сўзларига кўра, Белоруссия ва Ўзбекистон муносабатлари охирги вақтларда жуда изчил ривожланиб бормоқда. Айни дамда иккала томон ҳам Белоруссия раҳбарининг Ўзбекистонга режалаштирилаётган ташрифига тайёргарлик кўришмоқда.


Afghanistan - Little Messi from Afghanistan - Murtaza Ahmadi, 27.01.2016\nАвстралияда яшаб келаётган афғонистонлик Азим Аҳмади ўзининг Муртазо исмли 5 ёшли жиянининг фотосуратини ижтимоий тармоқларидан бирида чоп этди.\nКўк йўл-йўл чизиқлар тушган оддий целлофан қоғозга “10” рақами ва тагига барча болакайлар учун таниқли бўлган “MESSI” ёзувини оддий ручка билан ёзиб олган 5-6 ёшлар чамасидаги боланинг фотоси Интернетнинг айниқса турк футбол ишқибозлари сегментида яшин тезлигида тарқаб борди.\nТвиттер фойдаланувчилари бу болани топиш истагида январ бошларида ҳатто махсус кампания бошлаб юборди.\nҒарб оммавий ахборот воситаларидан бу флешмоб тўғрисида хабар топган аргентиналик Лионель Мессининг ўзи болага кўмак беришга қарор қилгани тўғрисида маълум қилди.\n- Биз ДМ Лео ишқибозлар командасидан хабар олдик. Улар бу йигит кимлигини билмоқчи, зеро Лео ҳам унинг учун бирор кўмак бериш истагида, деб ёзди Твиттер саҳифасида Лео Месси.\nАввалига аргентиналик таниқли футболчи ҳам бу боланинг ироқлик экани тўғрисида нотўғри маълумот олиб, фотони “Ироқлик бола”, деб номлади.\nБу янглиш маълумот туфайли ижтимоий тармоқ изқуварлари аввалига болакайни Ироқдаги Дохук шаҳрида қидирув бошлади.\nНиҳоят, расм эгаси Азим Аҳмади бу унинг жияни Муртазо экани ва у Афғонистоннинг Ғазнисида яшаётганини хабар қилди.\nАзим фотони унга Муртазонинг отаси Ориф совға қилганини билдирди.\n- У дарҳақиқат футбол ва Мессини яхши кўради. Биз унга ҳақиқий майка сотиб бера олмаймиз, чунки мен оддий фермерман. Муртазо машҳур бўлиб кетгани ҳақида Интернетга кириб юрган дўстларидан билиб олибди, деди журналистларга болакайнинг отаси Ориф.\nЛ.Месси - 2015 йил ўйинчиси\nОриф хориж давлатлари уғлига ўз Лионел Месси билан учрашув уюштиришига кўмак беришига ишонишини ҳам айтди.\nБундан олдинроқ курдларнинг Kurdistan24tv-си “кичкина Месси”ни излаб топгани, унинг исми Ҳомид экани ва фотосурат икки йил олдин қилинганини хабар берди. Бироқ, кейинроқ бу маълумот ўз тасдиғини топмади.\nТаъкидлаш жойизки, “Барселона” футбол жамоасининг 10 рақами ва “Месси” ёзуви битилган футболкалари оламда энг кўп сотиладиган буюмлардан биридир.\nWorld Soccer Shop Интернет ресурси 2015 йилда айнан Месси ёш фанатлар орасида энг машҳур футболчи эканини аниқлади. Ҳужумчи Лионел Месси 2015 йилда “Барса” сафида бешта турли унвон соҳибига, жорий йилнинг январида эса йилнинг энг яхши футболчиси сифатида “Олтин тўп” эгасига айланди.


Алымның юбилейине арналды — Жаңалықлар — Қарақалпақстан Республикасы Жоқарғы Кеңеси\nАлымның юбилейине арналды\nИнсан ҳәм жәмийет мәмлекет мәплери ушын қаншама пайда келтирсе, ол соншелли бәркамал болып табылады. Ҳақыйқатында да Өзбекстан Илимлер Академиясының ҳақыйқый ағзасы, академик, философия илимлериниң докторы, профессор, Бердақ атындағы мәмлекетлик сыйлықтың лауреаты Жуманазар Базарбаев Ўатанымыздың раўажланыўы, елимиз ҳәм миллетимиздиң келешеги жолында нәтийжели ислеп киятырған пидайы инсанлардың бири.\nИнсан камалатында илим-пән, тәлим-тәрбияның орны оғада әҳмийетли. Академик алым ҳәм устаз өзиниң саналы өмири даўамында инсанның мәнаўий дүньясын байытып, кең жәмийетшилик қәлбине илим-билимниң нурын жаға билген, мәмлекетимиздиң келешеги жәмийетлик-сиясий турмысында өз пикирлери менен белсендилик көрсете алған уллы алым.\nЖақында алым ҳәм устаз өзиниң теберик сексен жасын күтип алды. Усы мүнәсибет пенен Бердақ атындағы қарақалпақ мәмлекетлик музыкалы драма театрында «Мәнаўий қәдириятлар - миллийликтиң өзеги» темасында республикалық әмелий-илимий конференция ҳәм «Ой-пикири даналыққа тутасқан ардақлы устаз» атлы илимпазды улығлаў кешеси болып өтти.\nПрофессор-оқытыўшылар, илимпазлар, кең жәмийетшилик ўәкиллери қатнасында өткен бул илажды Әжинияз атындағы Нөкис мәмлекетлик педагогикалық институты ректоры Б.Пренов ашты ҳәм алып барды.\nКонференцияда Қарақалпақстан Республикасы Жоқарғы Кеңесиниң комитет баслығы Б.Нурабуллаев илимпаз-устаздың өмир жолы, дөретиўшилигине бағышланған баянат жасады. Конференция даўамында көплеп илимпазлар, заманласлары, жәмийетлик искерлер шығып сөйлеп, өзлериниң жыллы пикирлерин билдирди. Буннан соң көркем-өнер ғайраткерлери тәрепинен үлкен концерт бағдарламасы қойып берилди.\nИлажда Қарақалпақстан Республикасы Жоқарғы Кеңеси Баслығының орынбасары А.Ҳамраев қатнасты.


От кишнаган оқшом (қисса) 48-қисм – mulkdor.com\nJuly 15 2019, 04:07 АдабиётКитобларКутубхона\nМен энкайдим, улоқни бир қўллаб ушладим. Қоматимни кўтараётиб, букилган оёғимни узангига тик тирадим. Бор қийинчилик, шу оёғимга тушди. Бусиз улоқни кўтариб бўлмайди.\nУлоқни тақимимга босиб олдим. Ёнимга чалқайдим. Жиловни қўйиб юбордим. Улоқни қўш-қўллаб ушлаб олдим.\nТарлонда яна бир фазилат бор. Борди-ю, бирор бир от етиб олса, Тарлон шу от билан баравар чопади. Ўзиб-да кетмайди, кейин-да қолиб-да кетмайди. Гўё, охирги ҳоли шундай, бир меъёрда чопади. Қабатидаги от шу меъёрга кўникади. Баравар чопиб бораётгани билан қаноатланади.\nШунда, Тарлон бирдан забт олади, шиддат олади! Бундай бўлишини хаёлига-да келтирмаган қабатидаги от кейинда қолиб кетади.\nEллик-олтмиш килолик улоқни ердан қандай қилиб кўтариб олдим? Белим баробар деворда ўтириб, эллик кило юкни ердан бир қўллаб кўтариб ололмайман. Эллик кило юкни қўшқўллаб кўтариб, отга кучана-кучана ортаман. Кўпкарида бўлса, отда энкайиб, эллик кило улоқни бир қўллаб кўтариб оламан! Бунинг сири нимада?\nБиродарлар, отнинг шамоли бор! Улоқни ана шу шамол олиб кетади! Эътибор этган бўлсангиз, от улоқдан кўз узмади! От менга кифт берди! Атайин, мен учун қулайлик яратди! Улоқни кўтараётганимда эса, елкасига юк олаётган одамдайин бир силкинди! Ана шунда мен улоқни ерга ташлаб юбормасам бўлди, бировга бериб юбормасам бўлди. Чавандозлигимни қилсам бўлди! От — отлигини қилади!\n— Энди менга қаранг, эл чавандози, отга дам беринг, ҳа. Бўлмаса, кўзиктириб қўясиз…\nЎзбекистон Ёзувчилар уюшмасини ўлик ҳолга келтирган, ўнлаб адибларни қатоғон этган (ўттизинчи йиллардаги каби) Муҳаммад Али ағдарилди. Буни асл адиблар байрам қилишияпти. ...\nАдабиётApril 11 2018, 08:04


Йўл ўртасида шов кўрсатган тиктокерлар қамоққа олинди - Bukhara News\nЙўл ўртасида шов…\nЙўл ўртасида шов кўрсатган тиктокерлар қамоққа олинди\nСирдарё вилоятида йўл ўртасида видео тайёрлаб барчани ғазабига учраган Тиктокерлар қамоққа олинди.\nTikTok’ни “гуллатган” 3 нафар йигитларнинг шахсига аниқлик киритилган. Маълум бўлишича, уларнинг 2 нафари 20 ёшли, 1 нафари эса 18 ёшли йигитлар, Ховос тумани “Бунёдкор” маҳалласида яшовчи Д.Э. Сирдарё тумани, Заршунослик махалласида яшовчи А.И. ҳамда уларни видеотасвирга олган Сайҳунобод тумани, “Фаровон” маҳалласида яшовчи Ш.А. эканлиги маълум бўлган.\nГулистон шаҳар Маъмурий суди қарорига кўра, фуқаро Д.Э. ҳамда А.И.ларга БҲМнинг 5 баравари миқдорида жарима ҳамда 4 (тўрт) суткадан маъмурий қамоқ жазоси, фуқаро Ш.А.га нисбатан эса БҲМнинг 5 (беш) баравари миқдорида жарима ҳамда 3 (уч) сутка маъмурий қамоқ жазоси тайинланган.


Россия ҳарбийлари КХШТ машқларида қатнашиш учун Тожикистон-Афғонистон чегарасига етиб келишди\nТожикистонда жойлашган 201-рус ҳарбий базаси бўлинмалари Коллектив Хавфсизлик Шартномаси Ташкилотининг (КХШТ) кенг кўламли машғулотларида иштирок этиш учун Тожикистон-Афғонистон чегараси яқинидаги Ҳарб-Майдон ва Момирак полигонларига йўл олишди.\nБу ҳақда 6 октябрь куни Россия Мудофаа вазирлиги Марказий ҳарбий округи (МҲО) матбуот хизмати маълум қилди.\nДвигателли милтиқ, артиллерия, танк ва бошқа бўлинмалар Душанбе ва Бўхтордан умумий 400 километрдан ортиқ масофани босиб ўтди. Юриш пайтида ҳарбий хизматчилар устунларнинг жанговар хавфсизлиги, рельефнинг шартли зарарланган жойларини енгиб ўтиш, диверсия ва разведка гуруҳлари ҳужуми ва душман ҳаво ҳужумларини қайтариш масалаларини ишлаб чиқишди, дейилади хабарда.\nБугун эрта тонгда Марказий ҳарбий округ қўмондони генерал-полковник Александр Лапин журналистлар билан учрашувда Афғонистон чегараси яқинида Тожикистонда КХШТ давлатлари армияси контингентлари томонидан ҳарбий машғулотлар ўтказилишини айтди. «Биз КХШТга аъзо давлатларнинг ҳарбий контингентлари билан учта қўшма машғулот ўтказамиз», деди Лапин. Бу “Interaction”, “Search” ва “Echelon” деб номланган машқлар.\nМашғулот ўтказиладиган жой — Тожикистон жанубидаги «Ҳарб-Майдон» ва “Момирак” полигонлари. Арманистон, Белоруссия, Қозоғистон, Қирғизистон, Россия ва Тожикистон каби олтита давлатдан ҳарбий хизматчилар иштирок этиши эълон қилинди.\nМаълум қилинишича, манёврларда жами 2,7 мингга яқин россиялик ҳарбийлар қатнашади, 201-ҳарбий базадан 500 га яқин техника жалб қилинади.\n«Толибон» радикал ҳаракати (Тожикистон, Россия Федерацияси ва дунёнинг бошқа бир қатор мамлакатларида тақиқланган) ҳокимият тепасига келганидан кейин Афғонистондаги вазият КХШТнинг кўплаб мамлакатларида хавотир уйғотмоқда.\nЭслатиб ўтамиз, август ойида «Ҳарб-Майдон» полигонида Россия, Тожикистон ва Ўзбекистон ҳарбий хизматчилари томонидан қўшма машғулот ўтказилган эди.


«Нефтчи» клуби 29 йиллик логотипини ўзгартирди. Ўзбекистон чемпионатида рамзини ўзгартирмаган фақат икки клуб қолди\nФарғонанинг «Нефтчи» клуби Ўзбекистон чемпионати тарихидаги дастлабки логотипини ўзгартиришга қарор қилди.\n«Нефтчи» профессионал футбол клубининг умумий йиғилиши бўлиб ўтди. Йиғилишда клубнинг барча ходимлари ва фахрий мухлислари иштирок этишди. Кун тартибига «Нефтчи» ПФК логотипига ўзгартириш киритиш тўғрисидаги масала қўйилди. Клубнинг кўп сонли мухлислари томонидан билдирилган фикр ва таклифларига кўра, клуб логотипига ўзгартириш киритиш кераклиги хақида гапириб ўтилди.\nЯнги логотипнинг бир нечта нусхалари йиғилиш қатнашчиларига тақдим этилди ва улар орасидан энг маъқули танланди. Йиғилишда чиқарилган қарорга кўра, клубнинг янги логотипи танлаб олинди ва бир овоздан маъқулланди. Бундан буён «Нефтчи» футбол клуби билан боғлиқ бўлган барча тадбир ва матнларда ушбу янги логотипдан фойдаланилади», - дейилади «Нефтчи» матбуот хизмати хабарида.\nЭслатиб ўтамиз, «Нефтчи» клубининг шу кунгача амалда бўлган рамзи Ўзбекистон чемпионати бошланган 1992 йилда яратилганди. Унгача Фарғона клуби 1962 йилдан буён «Нефтяник» номи остида фаолият юритиб келган.\nМаълумот учун, бунгача Суперлига ва Про лиганинг бир қатор клублари ҳам ўз логотипларини ребрендинг қилишганди. «Нефтчи» клуби ҳам логотипини янгилагач, Ўзбекистон чемпионатида яқин йилларда логотипини ўзгартирмаган иккита клуб қолди - «Пахтакор» ва «Динамо» жамоаси.


МАЪСУЛИЯТИ ЧЕКЛАНГАН ЖАМИЯТ «VEK»\nМЧЖ «VEK» 1994 йилдан буён Ўзбекистон полимерлар бозорида фаол иш юритиб келмоқда. Корхона қурилиш, бўёқ, текстиль, мебель ва полиграфия саноатларида ишлатиладиган сув асосидаги полимер дисперсиялар ишлаб чиқариш сохасида мутахассислашган. Унда ишлаб чиқарилаётган поливинилацетат дисперсияси асосида импорт ўрнини боса оладиган турли хилдаги елимли композитлар тайёрланмоқда. Корхона ўз махсулотлари учун пластмасса идиш ишлаб чиқариш базасига эга. Хозирги кунда МЧЖ «VEK» нинг турли хилдаги юқори сифатли, замонавий талабларга мос келувчи махсулотлари истеъмолчилар томонидан кенг харид қилинмоқда.\nЎзбекистон Республикаси Хукумати томонидан кичик ва ўрта бизнесни ривожлантиришга яратилган қулай шарт-шароитлар туфайли, 2010 йилда корхона энг замонавий асбоб ускуналар ва Европа сифат стандартлари даражасини таъминлай оладиган хай-тек мосламалар ўрнатиш хисобига ўзининг ишлаб чиқариш базасини тўла янгилашга эришди. Натижада стирол акрил дисперсияси ва унинг сополимерларини ишлаб чиқаришга қаратилган, белгиланган функционал хусусиятли ва Европа экологик талабларига жавоб бера оладиган энг замонавий ишлаб чиқариш тизими йулга қўйилди. Корхонанинг асосий мақсади махсулотларнинг юқори сифатли бўлишини таъминлашдан иборатдир. Замонавий технологиялардан фойдаланиш, технологик жараёнларни максимал тарзда автоматлаштириш, чиқарилаётган барча махсулотлар сифатини мумтазам тарзда назорат қилиш имконини яратмоқда. Янги ўлчов асбоблари ўрнатилган махсус лабораторияда хом-ашёнинг сифати, ишлаб чиқарилаётган махсулотнинг фильтрлашдан аввалги ва кейинги оралиқ текшируви хамда тайёр махсулотнинг 100%ли сифат текшируви амалга оширилмоқда. Лаборатория махсулот сифатини ўнлаб параметрларда, жумладан, нам сингиши, сув сингиши, буғ ўтказиши, ишқаланишга чидамлилиги ва бошқа кўрсаткичлар буйича автоматик тарзда кузатиб бормокда. Корхонанинг юкори малакали мутахассислари мижозларнинг мавжуд бўлган дисперсияларни янгилаш ёки уларнинг янги турларини ишлаб чиқариш буйича қилаетган талабларига тезкорлик билан жавоб бермоқдалар.\nМЧЖ «VEK» буюртмачиларнинг янги талабномаларини қондириш имкониятига эгадир.


Касаначилик самаралари – Ўзбекистон кимё ва фармацевтика саноати ходимлари касаба уюшмаси\nХотин-қизлар жамиятимизнинг тенг ҳуқуқли аъзоси сифатида мамлакатимизнинг ижтимоий-сиёсий ҳаётида тобора муҳим ўрин эгалламоқда. Давлатимиз томонидан амалга оширилаётган барча ислоҳотлар фуқароларнинг тинч ва осуда ҳаёт кечиришига, жамиятда ўз ўрнини топа олишига, хотин-қизларнинг ижтимоий-сиёсий фаоллигини оширишга қаратилган. Юртимизда яратилган кучли ва мустаҳкам қонунчилик базаси, турли халқаро ҳуқуқий-меъёрий ҳужжатлар аёллар манфаатларини ҳимоялашга, уларнинг жамият ҳаётидаги ролини оширишга хизмат қилмоқда.\nХусусан, янги иш ўринларини яратиш, пировардида, оилалар даромадини ошириш, уларнинг фаровон ҳаёт кечиришини таъминлаш масаласи мамлакатимизда амалга оширилаётган ислоҳотларнинг устувор йўналиши сифатида белгилаб олинган.\nЎзбекистон Республикаси Президентининг 2017-2021 йилларда мамлакатни ривожлантириш ҳаракатлар стратегиясининг 5 та устувор йўналишидан келиб чиқиб, корхонада янги иш ўринларини яратиш, ҳамда корхона ишчи ходимлари учун зарур бўлган махсус кийимлар, қўлқоплар, ётоқхона чойшаблари, пардалар тикиш учун кам таъминланган, иш топишда қийналаётган фуқароларни иш билан таъминлаш мақсадида “Деҳқонобод калийли ўғитлар заводи” унитар корхонасида хотин-қизлар учун 20 та иш ўрнидан иборат “Тикув цехи” ташкил қилинди.\nКорхона томонидан ушбу ташкил этилган тикув цехига тикув машиналари, хом-ашё ва материаллар олиб берилди. Шу билан бир қаторда касаначи-тикувчилар доимий иш билан таъминланди.\nЁшлар келажагимиз бунёдкорларидир


ОАВ: Трамп куёви CNNнинг 20 фоиз ходимини ишдан ҳайдашни таклиф қилди\n28 январ 2021, Тошкент вақти: 03:46\nАҚШ президенти Дональд Трампнинг куёви ва катта маслаҳатчиси Жаред Кушнер Time Warner корпорацияси раҳбариятини CNN(Time Warner корпорацияси таркибида) телеканали ходимларининг бир қисмини 2016 йилги президент сайловини ёритишда айблаб, ишдан ҳайдашга чақирди.\nБу ҳақда The Wall Street Journal хабар берди.\nНашрнинг хабарига кўра, Кушнер Time Warner раҳбарларидан бири Гарри Кингсбергом билан учрашиб, президент сайлови таҳлилини нотўғри анализ қилгани учун CNNнинг 20 фоиз ходимини қисқартиришни таклиф қилган.\nОқ уй вакилининг The Wall Street Journalга айтишича, Кушнер унинг сўзларини Time Warner раҳбарияти дастаклайди деб ўйламаган. Вакилга кўра, президент маслаҳатчиси шу йўл билан CNN атрофидаги вазиятни таҳлил қилишга уриниб, ўз нуқтаи назарини айтган. Лекин шунга қарамасдан Кушнернинг сўзлари Time Warnerни бесаранжом қилган.\nАҚШ президенти Дональд Трампнинг сайловолди кампанияси пайтида CNN журналистлари Оқ уй раҳбарининг Кремл билан алоқаси бўлиши мумкинлиги ҳақида бир неча бор хабар берган эди. Трамп ўз навбатида телеканални ёлғон хабар тарқатишда айблаган эди.


10 километр масофани сузиб ўтган ит Facebook туфайли эгасига қайтди\n20:32 / 31.08.2016 7472\nРайли лақабли малинуа Бельгия овчаркаси кўлда 10 километрлик масофани сузиб ўтди ва Facebook тармоғидаги эълон туфайли топилди. Бу ҳақида Mashable маълум қилди.\nЎн ойлик Райли Мичиган кўли бўйлаб сузаётган кема бортидан тасодифан тушиб қолган, бу вақтда унинг эгалари Кристина ва Эд Касаслар палубадаги электр билан боғлиқ муаммоларни ҳал қилаётган бўлишган. Жуфтлик овчарка йўқолганини тушуниб етганидан сўнг уни излашга киришди, бироқ бу уринишлар бесамар кетди.\nFacebook тармоғидаги йўқолган итларни излаш жамияти администратори Линн Фидор жуфтликка ёрдам қўлини чўзди – у ижтимоий тармоқда Мичиган кўли ҳудудида йўқолиб қолган овчарка ҳақида эълон берди ва бунинг эвазига 5 минг доллар мукофот пули ваъда қилди.\n“Натижада 20 мингдан ортиқ киши бизнинг эълонимизни ўқиди”, - деди Федор. Бироз вақт ўтгач, йўқолган овчарка маҳаллий қайиқчи томонидан топилди. У итни ёнидаги палата лагерига олиб борган, шу ерда Райли бахтли эгалари билан қайта учрашган. “Ҳикоямиз муваффақиятли якун топди, - дея маълум қилди Фидо. – Айнан шунинг учун биз бу иш билан шуғулланамиз”.\nРайли бортдан тушиб кетганидан кейин сувда тахминан 10 километрлик, қуруқликда яна 20 километрлик масофани босиб ўтган.


СУРАТЛАР ФИЛМЛАР - Parstoday\n“Чимён” тоғ ҳарбий тайёргарлик маркази (фотожамланма)\nЯнвар 18, 2022 14:05\nЎзбекистон Қуролли Кучлари ташкил этилганининг 30 йиллиги муносабати билан, Мудофаа вазирлиги Чимёндаги тоғ тайёргарлиги ўқув-машқлар марказида журналист ва блогерлар учун пресс-тур ташкил қилди.\nГиламлар кўргазмаси (фотожамланма)\nЯнвар 15, 2022 16:55\nТеҳрондаги Эрон гиламлари кўргазмаси.\nҚозоғистондаги намойишлар давом этади (фотожамланма)\nЯнвар 09, 2022 14:09\nҚозоғистондаги намойишлар давом этади.\nЕр шарининг коинотдан суратлари (видео)\nЯнвар 08, 2022 13:58\nБу ерда ер юзининг суньий йўлдош орқали олинган ажойиб манзараларини кўришингиз мумкин.\nҚозоғистонда газ нархи ошиши туфайли бошланган намойишлар давом этмоқда (фотожамланма)\nЯнвар 07, 2022 00:52\nҚозоғистонда газ нархи ошиши туфайли бошланган намойишлар давом этмоқда.\nҚозоғистондаги намойишлар (фотожамланма)\nЯнвар 05, 2022 00:55\nҚозоғистонда газ нархи ошиши туфайли намойишлар бўлиб ўтмоқда.\nНодирбек Абдусатторовнинг ғалабасига бағишланган тантанали тадбир (фотожамланма)\nЯнвар 04, 2022 01:43\nМиллий Олимпия қўмитасида 3 январь куни шахматнинг рапид йўналиши бўйича жаҳон чемпиони Нодирбек Абдусатторовни тақдирлаш маросими бўлди. Президент маслаҳатчиси Абдужаббор Абдувоҳидов Нодирбек Абдусатторовга “Мард ўғлон” медалини ва 2 хонали хонадон калитини топширди. Шундан сўнг Бош вазир ўринбосари Азиз Абдуҳакимов чемпионга 250 миллион сўм миқдорида мукофот пули топширган.\n2021 йилнинг мафтункор табиат кўринишлари (фотожамланма)\nЯнвар 02, 2022 20:26\n"Интерфакс" 2021 йилнинг қуш парвози баландлигидан олинган мафтункор пейзажларни жамлади.\nШаҳид Ҳожи қосим Сулаймоний (фотожамланма)\nЯнвар 02, 2022 01:31\n2020-йилнинг 3-январида, Сардор Сулаймоний, Ироқ халқ кучлари ташкилоти раҳбари ўринбосари Абу Маҳди ал-Моҳандис ва бошқа саккиз киши билан бирга Бағдод аеропортига кетаётганда АҚШ президенти Доналд Трамп ва Пентагоннинг учувчисиз учоқлари томонидан шаҳид қилинди\nМирзиёевнинг МДҲ саммитидаги иштироки (фотожамланма)\nдекабр 29, 2021 20:43\nПрезидент Шавкат Мирзиёев 28 декабрь куни Россия Президенти Владимир Путин ташаббуси билан Санкт-Петербургда ўтказилган МДҲнинг норасмий саммитида иштирок этди. Учрашувда Арманистон, Беларусь, Озарбайжон, Тожикистон, Туркманистон, Қирғизистон, Қозоғистон етакчилари ҳам қатнашди.


06 июн 2020, Тошкент вақти: 00:55\nАсли ўзбекистонлик, ҳозирда Россияда яшаётган олигарх Алишер Усмонов Буюк Британиянинг энг бадавлат 10 кишиси рўйхатига кирди.\nБританиядаги энг бой 1000 кишининг рўйхатини The Times журнали эълон қилди.\nЎтган ой Bloomberg Усмоновни дунё бойлари рўйхатида 70-ўринга қўйганди.\nThe Times журнали Наманганда туғилиб, айни пайтда Россияда фаолият юритаётган тадбиркор Алишер Усмоновни Британия бойлари рўйхатида саккизинчи ўринга қўйган. Усмоновнинг бойлиги 11339 миллиард фунт-стерлингни ташкил қилиши ёзилган. Сайт маълумотига кўра, Усмонов бу бойликни тоғ ишлари ва инвестиция соҳасида қўлга киритган.\nАлишер Усмонов Bloomberg 2 апрель куни эълон қилган жаҳондаги 500 нафар миллиардер рейтингида 70-ўринни эгаллаганди. Рейтингда айтилишича, унинг бойлиги бир йилда 2 миллиард долларга кўпайган.\n2016 йилда Шавкат Мирзиëев ҳокимиятга келганидан бошлаб¸ Алишер Усмонов Ўзбекистонда турли лойиҳалар устида иш бошлагани расман хабар қилинган эди.\nЖумладан, президент Мирзиёев сўнгги марта 1 март куни Алишер Усмонов Намангандаги "Обод қишлоқ" дастури учун 50 миллион доллар ажратганини йиғилишлардан бирида айтиб ўтган.\nБундан ташқари Усмонов Ўзбекистонга 7 миллиард доллар сармоя киритмоқчи экани тўғрисида ҳам хабарлар пайдо бўлган эди.\nАйни пайтда Усмонов Америка Қўшма Штатлари Владимир Путин ҳукумати ва унинг яқинларига жорий қилган санкциялар рўйхатига ҳам киритилган.\nThe Times журнали рўйхатида Усмоновдан ташқари яна икки россиялик тадбиркор кирган.\nAlfa Group ва LetterOne инвестиция компаниясининг асосчиларидан бири Михаил Фридман ҳар йили эълон қилинадиган рўйхатга биринчи марта кирди. The Times журналига кўра, у 10,9 миллиард фунт-стерлинг билан ўнинчи ўринда.\nРўйхатда Роман Абрамович тўққизинчи ўринни эгаллади. Журнал маълумотларига кўра, унинг бойлиги 11 миллиард фунтдан ортиқни ташкил қилади. Ўтган йилда Абрамович Британиянинг узоқ муддатли визасидан ажралди, аммо мамлакатга Исроил паспорти билан кириши мумкин.\nРўйхатда биринчи ўринни 22 миллиард фунт стерлинг билан ҳиндистонлик ака-ука Шри ва Гопи Хиндуя эгаллаган. Улар ишлаб чиқаришнинг турли соҳаларига ва молиявий секторга сармоя ётқизиш билан шуғулланади.


Иордания миллий терма жамоаси Тошкентга етиб келди / CHAMPIONAT.asia\nИордания миллий терма жамоаси Тошкентга етиб келди\n07 сен 22:17\nЎзбекистонга қарши ЖЧ-2014 саралаш плей-офф жавоб учрашувида майдонга тушадиган Иордания миллий терма жамоаси Тошкентга етиб келди ва «ЖАР» стадионида дастлабки машғулотини ўтказди.\nҲуссам Ҳассан бошчилигидаги Иордания миллий терма жамоаси 7 сентябрь куни Тошкентга етиб келди. 10 сентябрь куни «Пахтакор» марказий стадионида Ўзбекистон миллий терма жамоасига қарши майдонга тушадиган Иордания миллий терма жамоаси 7 сентябрь куни Тошкентдаги «ЖАР» стадионида илк машғулотларини ўтказди.\nТаъкидлаш лозим, Ўзбекистон - Иордания учрашувини томоша қилиш учун ФИФА вице-президенти ва Иордания Футбол Уюшмаси президенти Шахзода Али бин Ҳусайин ташриф буюриши ҳақида хабар берган эдик. Шахзода Али бин Ҳусайин бошчилигидаги Иордания футболи расмийларидан иборат делегация 9 сентябрь куни Тошкентга ташриф буюради.\nЭслатиб ўтамиз, 6 сентябрь куни Амман шаҳрида бўлиб ўтган плей-оффнинг дастлабки учрашувида 1:1 ҳисобидаги дуранг қайд этилган. Ўзбекистон ҳамда Иордания миллий терма жамоалари ўртасидаги жавоб учрашуви 10 сентябрь куни Тошкентдаги «Пахтакор» стадионида бўлиб ўтади.


Ўзбекистон газ ва бензин тақчиллигини бошидан кечирмоқда, ёқилғи қуйиш шохобчаларида узундан-узун навбатлар (фото) - Фарғона.Ру ахборот агентлиги\n15:57 msk, 6 Июль 2020\n23.11.2011 08:15 msk\nАлександр Бенуа, Тoшкент\nЎзбекистонда бир неча ҳафтадан бери бензин ва автомобиллар учун газ тақчиллиги кузатилмоқда. Автомобилларга ёқилғи қуйиш шохобчалари ёнида узундан-узун автомобиллар навбати чўзилмоқда, аммо расмий оммавий ахборот воситалари одатдагидек бу ҳақда индамаяптилар.\nТошкентда соат тўртдан кейин баъзи заправкалар олдида юзлаб метрларга чўзилган автомобиль навбатлари ҳосил бўлаяпти. АЁҚШларнинг кўпи умуман ёпиб қўйилган.\nЖанубий вокзал ёнидаги АЁҚШ. “Фарғона” АА фотоси\nҲайдовчиларга кўра, ёқилғи тақчиллиги боис кўплаб заправкалар фақат эрталаб ва кечқурун ишлаяпти: “Кундузлари бензин йўқ деб ёпиб қўйишган. Қайда бензин бор экан, дея излаб юрамиз. Аммо қайерга борсангиз ҳам навбатга турмай бензин қуйиб бўлмаяпти. Баъзи заправкаларда чеклов жорий этишган: битта машинага йигирма литрдан ортиқ бензин қуймаяптилар”, - дейди тошкентлик ҳайдовчилардан бири.\nАҳоли бензин тақчиллиги ортидан ёқилғи нархи кўтарилишини кутиб ўтирибди: “Декабрда ҳамма нарсанинг нархи ошади, ўшанга яшириб қўйишган, нарх кўтарилганда сотишади”.\nЎзбекистоннинг бошқа вилоятларида ҳам аҳоли ёқилғи тақчиллиги одатий ҳолга айланиб қолганидан шикоят қилмоқда. “Самарқандда бензин камайиб кетганига бир неча йил бўлди”, - дейди самарқандлик ҳайдовчи.\nФарғона водийсидаги манбанинг маълум қилишича, бензин учун навбатлар газ учун навбатдан узунроқ. “Негалигини биласизми? Газ заправкалар электрда ишлайди, бизда эса свет йўқ. Электр кунига 8 соатдан берилади, шунинг учун заправкалар ишламай қўйган”, - дея изоҳ берди манба.\nЎзбекистонда олдин ҳам бензин кризислари бўлиб турган. Мисол учун, 2007 йил ёзида Қозоғистон ўзининг ички бозорини ҳимоя қилиш мақсадида бензинни вақтинча экспортга чиқармай қўйганида. Кейингиси 2010 йил августида кузатилган. Ўшанда таҳлилчилар буни Zeromax компаниясининг банкротликка учрагани билан боғлагандилар. Компаниянинг Газпром олдида катта қарзи бўлгани боис, россияликлар қозоқларни Ўзбекистонга бензин ва нефть экспортини қисқартиришга мажбур қилганлар. Бир ой ўтиб Ўзбекистондаги аксарият заправкалар ёпилди, вилоятларда бензинни баклашкаларда икки-уч баробар қимматига сота бошладилар.\nМетан ва пропан атрофида юзага келган вазият бундан-да баттар: заправкаларда автомобиллар бир километрдан ошиқ навбатга тизилиб, бир неча соатдан кутишларига тўғри келмоқда.\n“Ёзда битта машинани заправка қилишга уч минутгача вақт кетади. Бироқ қишда баллонларни бундай тезликда тўлдириб бўлмайди, жиҳозлар бунга мослашмаган”, - дейдилар ҳайдовчилар. Уларга кўра, об-ҳаво совуқ бўлганида битта машинанинг заправкасига 10-15 минут кетади, демак навбатда ўнинчи бўлиб турган автомашина бир ярим соат туриши керак бўлади.\nРасмий маълумотларга кўра, айни пайтда Ўзбекистонда сиқилган табиий ва суюлтирилган углерод газдан фойдаланувчи автомобиллар улуши 17 фоизни ташкил этади. Маҳаллий иқтисодчиларга кўра, газ ёқилғисидан фойдаланувчи машиналар кўплигига қарамай, ёқилғи қуйиш шохобчалари илгаригидек етишмаяпти.\n“Газ баллонлари оммавийлашаётгани туфайли газ запаравкалари миқдорини кўпайтириш лозим. Уларнинг сони ҳозир етарли эмас, боз устига, улардаги жиҳозлар баллонларни тезда тўлдириш имкониятини бермайди. Янги станциялар қурилмаса, ҳайдовчилар шундай қийналаверади”, - дейди тошкентлик иқтисодчилардан бири.\nМуқимий кўчасида “Хамза” метроси яқинида бензин учун тизилган навбат, Тошкент.“Фарғона” АА фотоси\nЎзбекистон Вазирлар маҳкамасининг ёқилғи-энергетика ресурсларини тежаш бўйича комиссияси 2011 йил 30 май куни сиқилган табиий газдан фойдаланишни рағбатлантириш ҳамда авто-газ тўлдириш станциялар инфратузилмаларини ривожлантириш тўғрисида қарор қабул қилганди. Унда 345 та қўшимча авто-газ тўлдириш станциялари қуриш ҳамда 560 мингта газ аппаратураси ва яна шунча газ баллонлари ишлаб чиқариш режалаштирилган.\nҲозир эса ўз автомобилларини газга мослаштириб олган ҳайдовчилар пушаймон бўлиб турибдилар, холос.\nАлександр Бенуа, Ташкент


Нархи 1 долларлик эшитиш қурилмаси яратилди\n29.09.2020 12:01 0 1660\nЖоржия технология институти (АҚШ) олимлари нархи 1 долларлик эшитиш аппаратини яратишди. Бу ҳақда «PLOS ONE» фан нашри ёзмоқда.\nМаълумотларга кўра, дунёда қарийб 200 миллион киши яхши эшитмасликдан қийналади. Эшитиш қурилмаларини топиш эса кўпинча муаммо, бунинг устига нархиям осмонда. Ҳеч муболағасиз, жоржиялик олимлар ҳақиқий инқилоб ясашди.\nОлимларга кўра, ушбу қурилманинг нархи, барча жамланмалари билан бирга, 1 доллар атрофида. Қурилманинг корпуси 3D-принтерда чиқарилади, дастурий таъминоти эса очиқ кодли.\nЭнг ажабланарлиси, бу қурилмани истаган одам ясай олади. Қурилма маълумотлари (жумладан, чизмалари)ни интернетдан бепул кўчириб олиш мумкин.\nэшитиш қурилмаси жоржия технология институти


36746 Ўқиш режими + -\nТашқарида шивалаб ёмғир ёғиб турибди. Одатдагидек, мадрасада толиба қизларга дарс ўтаётган эдим. Шу пайт қабулхонада ўтирадиган ходима эшикни очиб, мени бир аёл излаб келганини айтди. Дарс тугашига бироз бор эди. Шунинг учун: «Дарсимни тугатиб, чиқиб, қараб қўяман», дедим. Шу пайт ёмғир бирдан кучайиб кетди. Ходима яна келиб, «Бояги аёлни ичкарига олиб кирдим. Сизда зарур иши бор экан, жуда узоқдан келибди», деди. Қўнғироқ чалиниб, дарс тугади. Толиба қизлар чиқиб кетгач, хонага меҳмон аёл кирди. Эгни жуда юпун экан. Буни кўриб, кўнглимдан «Бирор эҳтиёж билан келган шекилли», деган фикр ўтди. Сўрашаётганида жуда безовталигини сезиб, «Ҳа, каттароқ муаммоси борга ўхшайди», дедим ичимда. У шундай деди: «Каналингизни доим кузатиб бораман, кўп фойда оламан. Айниқса «Ошиқлар» кўрсатувидан жуда таъсирланаман». «Бу гаплари муқаддима бўлса керак, энди асосий мавзуга ўтади», дея кутиб турдим. Аммо аёл: «Мен ҳам Аллоҳга ошиқман», деди-ю, бирдан йиғлаб юборди. Сўнг зўрға ўзини босиб, секингина: «Мен фақат шуни айтиш учун келдим. Бошқа мақсадим йўқ», деди. Кўнглим ғалати бўлиб, нима қилишимни, нима дейишимни билмай, бироз туриб қолдим. Аллоҳга чинакам ошиқ бўлган бу аёл ич-ичидан йиғлар, аммо йиғиси шикоят ёки нолиш йиғиси эмас, ҳақиқий дарди бор инсоннинг, иймони бутун, қалби уйғоқ одамнинг кўз ёшлари эди, туйғулари самимийлиги шундоққина кўриниб турарди. «Оиласизман. – сўзида давом этди у. – Бир ўғлим бор. Нолимайман. Аллоҳ берган ҳаётдан розиман. Шукр қиламан. Биргина ташвишим Аллоҳдан узоқ бўлиб қолишдан қўрқув, холос. Шунинг учун олдингизга келдим. Устоз, менга тўғри йўл кўрсатинг. Мен бу бахтни энди топдим, қалбим ором олди. Қуръонга тўймаяпман. Бу дунёдан тамоман узилгим келади. Қанийди ҳеч ким мени безовта қилмаса. Укаларим, сингилларим мен билан кўпроқ мулоқот қилишса, бироз ёқмай қолади. Вақтимни олишяпти деб, аччиғим ҳам чиқади. Лекин шу ҳолат нотўғри бўлса-чи, деб қўрқяпман. Хато қилиб қўйишни истамайман».\nАёлнинг бу сўзларини эшитгач, эгнининг юпунлиги дунёга қизиқмай қўйганидан эканини тушундим. Унинг безовталиги, қалбидаги хавотирлари аслида Маҳбубидан узоқлашиш эканини, ранглари ишқ дардида сарғайганини, кўзлари муҳаббатдан киртайганини англаб етдим. Аллоҳ менга муяссар қилганича унга кўрсатмалар берган бўлдим. Аллоҳнинг муҳаббатига У Зотнинг розилиги сабаб бўлиши, розилиги эса У Зотнинг буйруқларини бажариш билан бўлиши, жумладан, яқинларнинг ҳаққини адо этиш, уларга силаи раҳм қилиш, яхшиликда бардавом бўлиш ҳам фарз эканини ва бошқа кўп нарсаларни тушунтирдим. Аллоҳга чин ошиқ бўлган аёл ташаккурлар айтиб, қайтиб кетди.\nАёл кетгач, чуқур ўйга толдим. Шу пайтгача қабулимга жуда кўп инсонлар келишган. Аммо ҳали ҳеч ким бундай ҳолатда келмаганди. Диний ҳукмларни сўраб келишади, шариатдан билмаганларини сўрашади, кўпинча дарду ҳасратларини, дунёвий ташвишларни айтиб келишади. Бири қайнона билан олишган, бири эри билан аразлашган, бошқаси мол-мулк талашган, кундошга чидай олмаган… Хуллас, ҳаммаси дунёвий муаммолар. Уларнинг ичида ўша дунёвий муаммоларни деб ниҳоятда тушкунликка тушганлари ҳам кўп эди... Шунинг учун ҳам дастлаб бу аёл ҳақида бошқа фикрда бўлдим. Аммо у мени лол қолдирди. Биз бу дунёда нима учун яшаяпмиз? Мақсадимиз нима ўзи? Кимдир билан талашиб-тортишиб, нималаргадир эга бўлишми? Қачон асосий мақсадимиз Аллоҳга етишиш, Аллоҳнинг розилигини исташ бўлади? Қачонгача шу ўткинчи дунё ғалваларини охират ғамидан устун қўямиз? Дунёнинг ўнта муаммосини айтиб, дийдиё қиларканмиз, шуларнинг орасида ақалли биттаси бўлса ҳам охиратимизга тегишлими? Бўлар-бўлмасга шунча кўзёш қилар эканмиз, ақалли бир неча томчисини бўлса-да Аллоҳнинг ишқида тўкдикми ўзи? Бу ҳам етмагандек, шикоятларимизни бошлашдан аввал ўқиётган намозларимизни, қилган баъзи чала-чулпа амалларимизни пеш қиламиз… Аслида барча муаммоларнинг ечими Аллоҳга қайтиш эмасми? Агар Роббимизга ҳақиқий муҳаббат қилганимизда, қалбларимизда дунё муҳаббатига ўрин қолмаган, бу беш кунлик дунёнинг ташвишлари ҳам бизни безовта қила олмаган бўлар эди. Аллоҳга маҳбуб бўла олсак, У Зот бизни ҳам бошқа бандалар учун маҳбуб қилиб қўяди. Шунда талашиб-тортишадиган одамнинг ўзи қолмайди. Шу тариқа мен ўша ошиқ аёлдан ўзим учун ибрат олдим. Олдим-у, уни сизларга ҳам илиндим.\nАбу Ҳурайра розияллоҳу анҳудан ривоят қилинади: «Расулуллоҳ соллаллоҳу алайҳи васаллам шундай дедилар: «Аллоҳ бир бандани яхши кўрса, Жаброилни чақириб, «Мен Фалончини яхши кўрдим. Сен ҳам уни яхши кўр», дейди. Шунда Жаброил ҳам уни яхши кўради ва осмонда нидо қилиб, «Аллоҳ Фалончини яхши кўради, сизлар ҳам уни яхши кўринглар!» дейди. Шунда осмон аҳли уни яхши кўради. Шундан сўнг ер аҳли қалбида ҳам унга нисбатан мақбуллик солиб қўйилади. Аллоҳ бир бандани ёмон кўриб қолса, Жаброилни чақириб, «Мен Фалончини ёмон кўрдим. Сен ҳам уни ёмон кўр», дейди. Шунда Жаброил ҳам уни ёмон кўради ва осмонда нидо қилиб, «Аллоҳ Фалончини ёмон кўради. Сизлар уни ёмон кўринглар!» дейди. Шунда осмон аҳли ҳам уни ёмон кўради. Шундан сўнг ер аҳли қалбида ҳам унга нисбатан адоват солиб қўйилади» (Бухорий, Муслим ва Термизий ривоят қилганлар).\n21:00 / 06.03.2020 1142\n12:04 / 21.05.2020 1547


Сайлов округидаги бу галги фаолиятимиз ҳам сермазмун бўлди, дейиш учун асослар етарли.\n"Обод маҳалла"даги ободликлар\n«Обод қишлоқ» ва «Обод маҳалла» дастурлари доирасида Денов туманидаги «Юрчи» маҳалласида амалга оширилаётган ишлар ҳолати ўрганилди. Маҳалла аҳолиси ҳудудлари обод бўлаётганидан хурсанд бўлиб, ўзлари ҳам ободонлаштириш ишларида фаол иштирок этишмоқда.\nШунингдек, ушбу маҳалладаги 4-сонли мактабгача таълим ташкилотининг фаолияти билан танишилди. Муассаса таъмирга муҳтож ҳолга келиб қолган бўлиб, инвестиция дастури асосида мукаммал таъмирланиши зарур.\n"Халқпарвар" комиссияси тузилди\nХалқ депутатлари Денов туман Кенгашининг 35-сесссияси бўлиб ўтди. Унда мен ҳам иштирок этдим. Кун тартибида учта масала муҳокама қилинди ва масъулларнинг ҳисоботи тингланди.\nДастлаб “Ёшлар дафтари”га киритилган ёшларнинг муаммолари юзасидан қилинган ишлар, сўнг “Аёллар дафтари”га киритилган хотин-қизларнинг бандлигини таъминлаш, касб-ҳунар ва тадбиркорликка ўқитиш, ижтимоий ҳимоясини кучайтириш бўйича амалга оширилган ишлар депутатларнинг муҳокамасига қўйилди.\nСессия ишида сўз олиб, фуқароларнинг туман даражасидаги муаммолари ҳам республика идораларига йўлланаётгани, айниқса, хотин-қизларнинг муаммолари билан тизимли равишда иш олиб бориш зарурлигини, бу борада масъулият билан ёндошиш кераклигини билдирдим.\nКейинги муҳим масалалардан бири халқ депутатлари Денов туман Кенгаши ҳузурида “Халқпарвар” комиссиясининг таркиби ва Низоми тасдиқланди.\nМазкур комиссиянинг асосий вазифаси уй-жойлар қуриш учун ер ажратиш, қурилиш ишларини ўз вақтида ва сифатли амалга ошириш, уй-жойга муҳтож фуқаролар рўйхатини шакллантириш кабилар ҳисобланади.\nМурувват интернат уйи\nДенов туманида Мурувват интернат уйи фаолият олиб боради. Муассасадаги ҳолат билан яқиндан танишилди. Айтиш керакки, муассаса маъмурияти томонидан ободончилик ишлари, санитария ва тартиб-интизом юқори даражада йўлга қўйилган.\nМурувват уйидаги баъзи муаммолар ишчи тартибда ҳал этиладиган бўлди.\n2-сон Болалар бўлимидаги ҳолат ўрганилди\n“Янгиариқ” маҳалласида жойлашган Денов тумани тиббиёт бирлашмаси 2-сон болалар бўлими фаолияти билан танишилди.\nМуассасадаги шифокор ва тиббиёт ходимларининг фаолияти нафақат туман миқёсида, ҳатто вилоят бўйича ҳам эътиборга молик.\nФикримизни фарзандларини касалхонада даволатаётган ота-оналар билан суҳбат ҳам исботлади. Интервью суҳбат қилинган барча фуқаролар ушбу тиббиёт ходимларининг фаолиятидан мамнун эканликларини айтишди. Уларга миннатдорчилик ҳам билдиришди.\nАммо мазкур тиббиёт муассасаси биноси 1982 йилда қурилган, шундан буён таъмирланмаган. Мазкур масала бўйича масъулларга депутат сўрови юборишни режалаштирдим.\nСайловчилар билан мулоқот давомида мурожаатлар ечими бўйича ахборот ҳам берилди. Аввалги учрашувларда “Буюк ипак йўли” маҳалласидаги аҳоли томонидан ички йўлларга тош ётқизиш, футбол мактабини замонавий тарзда бунёд этиш учун туман марказидан ер ажратиш, “Лағмон ота” маҳалласи болалари учун хусусий боғча қуриш учун тадбиркорга ер ажратиш, “Дунётепа” маҳалласида яшовчи, ёлғиз она А.Шерқобилова ва “Янги ҳаёт” маҳалласидаги Н.Турдиеванинг уй-жой масаласида, “Юрчи”маҳалласи фуқароси М.Раҳматуллаеванинг “Аёллар дафтари”га киритишни сўраган мурожаатлари туман ҳокими иштирокида кўриб чиқилиб, ижобий ечим топди.\n“Ўртабўз” қишлоғи аҳолисини тоза ичимлик суви билан таъминлаш масаласидаги депутат сўрови натижасида 7,2 км. янги ичимлик суви тармоғини қуриш бўйича ишлар бошлаб юборилган. Натижада “Буюк ипак йўли” маҳалласи аҳли марказлашган ичимлик суви билан 96 фоизга таъминланади.\nУмуман, сайлов округимда қонун ҳужжатлари тарғиботи, назорат-таҳлил ва учрашувлар самарали кечди.